
Cu sorpresanan grato pa Aruba; a duna inicio na conferencia 'Happiness 360' 

World Tourism Organization a duna 4 beca na studiantenan di Aruba 

Aruba t'e pais mas felis na mundo 


HAPPINESS 360 Conference a wordo 
inaugura diamars, cu participacion di Prome 
Minister Mike Eman, Minister di Turismo, 
Otmar Oduber, ATA-CEO Ronella Tjin 
Asjoe-Croes y Taleb Rifai, Presidente di 
United Nations World Tourism Organization 
(UNWTO). 

Tambe tabatin un discurso di dr. Robert 
Waldinger, Director di Harvard Study of 
Adult Development y un panel tocante 
felicidad modera pa Arnaud Collery, Chief 
Happiness Officer. 

Orador invita dr. Robert Waldinger, Director 
di Hardvard ‘Study of Adult Development’, 
kende a conduci un di e estudionan riba 
desaroyo di felicidad di mas largo den 
historia scientifico cu a relata cu ‘biahe y 
turismo’ ta conduci na felicidad, duradero. 

Fuera di esey a trata e ultimo tendencianan 
den mundo di turismo e.o. Sharing 
Economy, cu ta un di e temanan clave di 
Happiness 360 Conference. 

Den turismo e fenomeno aki ta 
manifesta su mes e.o. den e oferta di cas 
y apartamentonan directamente di e 
propietarionan n’e turistanan, p.e. via Airbnb 
cu porcierto tambe ta wordo representa 
durante e conferencia. 

Aki April Rinne, e experto renombra 
riba e topico a duna un splicacion kico 
Sharing Economy ta ensera. Despues di e 


presentacion aki a tuma lugar un panel riba 
Sharing Economy cual a wordo modera p’e 
Rector di Universidad di Aruba, drs. Glenn 
Thodé den presencia di e.o. Shawn Sullivan 
di Airbnb. 

Durante e prome dia di e evento 
internacional aki diferente grato noticia a 
wordo anuncia, incluyendo cu Aruba t’e pais 
mas feliz na mundo den linea cu estudio di 5 
aña cu a wordo haci bou di nos populacion. 
Tambe Aruba lo ta anfitrion di PAMAC 2017 
(Conferencia ‘Platinum Members’ Florida 
Caribbean Cruise Association), por ultimo 
durante di sesion cu 400 studiante di EPI 
y Universidad di Aruba, Secretario 
General di UNWTO a anuncia 
cu lo regala 4 ‘scholarships’ 
na e mihor 4 studiantenan di 
hospitalidad. 


aproximadatemente 500 persona, Happiness 
360 su prome dia por wordo considera un 
dia exitoso rotundo na unda Aruba por 
luci na comunidad turistico internacional 
y alabes siña mas atrabes di invitado y 
expertonan presente. 


Esaki tambe por wordo sigui 
online via Livestreaming 
na fFacebook.com/ 

^ oficinaditurismo, na 
i unda mas 5,900 persona 
a sigui esaki en bibo 
durante e prome dia. 

Autopsia lo tuma lugar te dialuna awor 

Tin tur indicacion cu no labatin alraco, pero iiquidacion 

Kende a herida e autor? 


E asesinato di e dama Chinees na Wayaca y unda su 
casa tambe a keda herida, ta topico di combersacion. 
Mientras cu e e team special pa haci e investigacion, 
TGO (Team Grootschalig Onderzoek) ta masha ocupa 
ta analisa tur informacion cu ta drenta for di momento 
di e suseso. 

Y mescos tambe nos redaccion ta haya masha informa- 
cion, manera e.o. cu no por papia di un atraco, pasobra 
e anti-social no a bay cu nada. 

Hasta tabatin un oloshi caro riba mesa, cu e no a bay 
cune. Tur esaki a conduci na indicacion cu tin mas mo- 
tibo tras di e asesinato aki, y cu e esposo di Sasha Wu, 
a keda herida cu tiro den lomba, pero e intencion di e 
scicario tabata pa mata tur cos, pero a logra di “elimina” 
e señora so. 

Ora cu nos a puntra Minister di Husticia, mr. drs. Arthur 
Dowers esaki, el a bisa cu e sigur no kier bay den specu- 
lacion, pero no a desmenti e posibilidad aki tambe. 

E agresor, cu segun discripcion ta parce un Guajiro (Co- 
lombiano), pero kende ta papia bon Papiamento, tambe 
ta indicacion di un scicario, cu ta na Aruba. 

Pregunta cu tin ta, cu ta ser bisa cu e ta herida, pero cu 
kico? Y con? Pregunta cu no a haya contesta ainda. 
Ademas, e agresor, maske a huy su so, mester a haya 
yudanza di otro persona (nan), si mira el a bay cu e auto 
te na Angochi, banda di veld di Sportboy, anto kende a 
yud’e huy? 

Awor Minister Dowers ta papia cu mester bin cambio di 
ley urgente pa bira mas efectivo pa actua contra e crimi- 
nalnan. E no kier a bay den detaye riba e cambionan aki. 
No ta un secreto cu na Aruba hopi local ta contribui na 
sconde y )mda criminalnan cu ta haciendo daño riba nos 
isla. Net diamars merdia, tabata e intencion pa Aduana, 
Polis, Ministerio Publico, y Seguridad Nacional lo a reuni 
pa discuti e ola di criminalidad di ultimo dianan. 

Loke ta yamativo, cu pa motibo di medida di austeridad, 
e.o. a kita auto di Douane Recherche, cu den pasado 
tabatin tarea pa vigila nos costanan, pero no ta haci e 
trabao aki mas. Siendo un cuerpo masha importante, 
ora ta papia di vigila y controla nos costanan, pasobra 
Polis so no por. 

Mientrastanto e esposo Chinees, ta recuperando den Dr. 
Horacio E. Oduber Hospital, unda ya caba a ser inter- 
roga, pa yuda duna husticia algun pista. 

Pa loke t’e autopsia, Ministerio Publico a informa cu 
esaki lo tuma lugar dialuna awor, ora cu un Patologo 
ser treci for di Corsou. 

Despues di esaki, Ministerio Publico lo duna e curpa 
liber pa entiero. Paz na su restonan. 

Evelyn Wever-Croes 

Discurso di Gobernador Fredis Refunjol n reflehn fnltn di vision di Gobierno 


DIAMARS tabatin apertura di Aña Parlamentario nobo cu a keda 
habri cu un ceremonia solemne. 

Gobernador, sr. Fredis Refunjol a duna su discurso di custumber n’e 
ocasion aki. Un discurso hopi elocuente. 

Manera tur hende sa, e ta un discurso scirbi pa Gobierno den cual 
Gobernador ta bisa kico Gobierno su vision y plannan lo bay t’e aña aki. 

Sra. Evelyn Wever-Croes ta elabora riba e discurso di Gobernador y ta 
remarca cu esaki tabata contene un mensahe hopi bunita na unda sr. 
Gobernador a duna un mensahe di fe, optimismo y speranza. 

Y tambe e discurso a bisa loke cu Gobierno a logra caba te cu awor. 
Sinembargo, sra. Wever-Croes ta bisa cu loke cu el a haya hopi falta di 
dje t’e falta di vision di Gobierno riba con nan lo atende cu e diferente 
retonan grandi cu nos tin den nos comunidad. 

Falta di vision riba reto di criminalidad: 

Criminalidad ta azotando nos comunidad y nos no sa kico mas pa haci. 
A keda falta e vision di con nan lo bay atende cu criminalidad na Aruba. 
Nan a bisa si cu nan lo bay inverti den e aparato gubernamental, pero 
nan no a bisa kico t’e vision mes y con ta bay pone un paro tras di tur 
a atraconan y criminalidad cu tin riba nos isla. 

Falta di vision riba e reto riba e tereno di turismo: 

Ta conoci na nos cu turismo no ta bayendo mes bon manera nos tur 
kier p’e bay. Nos sa cu nos ta atraendo un turismo cu ta treciendo hopi 
problema den nos comunidad y Gobierno no a duna un vision kico e 
lo bay haci pa atende cu e reto aki. 

Falta di vision riba e reto di pobresa: 

Den henter e discurso cu Gobierno a scirbi pa sr. Gobernador, e palabra 
pobresa no a aparece niun biaha. 

E Gobierno aki ni sikiera kier reconoce cu tin pobresa den nos pais 
mucho menos pa traha pa combati pobresa. 

Nos tin pa bisa, cu e tres aspectonan aki t’esnan di mas grandi cu ta biba 


den nos comunidad. Unda cu bo bay t’esaki ciudadanonan preocupa 
ta bisa. 

Tur dia hendenan ta yega serca nos pa laga sa cu nan ta sinti nan mes 
insigur tanto paden como pafor di nan mes un cas. 

Tambe nan ta laga sa di nan precupacionnan cu nan tin pa cu turismo 
y e tipo di turistanan cu ta drenta nos isla. 

E ciudadanonan ta precupa p’e pobresa grandi cu tin den nos co- 
munidad. Ta di lamenta cu Gobierno no a duna ningun vision riba e 
terenonan aki. 

Na final di su discurso, sr. Gobernador a duna un mensahe cu ta hopi 
importante pa nos para keto un rato y pensa riba dje. 

Gobernador a bisa cu e ta para semper pa discusionnan habri, pasobra 
esey ta refleha un democracia bibo. 

El a bisa tambe cu naturalmente por tin diferencia di opinion, pero cu 
diferencia di opinion no mag di trece division. 

P’e motibo aki, el a haci un apelacion na tur e lidernan di e pais aki, esta 
lidernan politico, lidernan religioso, lidernan empresarial y lidernan 
sindical. Su mensahe na tur lider tabata pa ora cu nan discuti of trece 
diferente punto di bista dilanti, por tin diferencia di opinion, pero 
semper hiba e debate na un nivel racional y sin ofensa. 

Pasobra t’asina bo por yega na otro y na solucionnan. 

Sra. Evelyn Wever-Groes ta kere cu esaki ta hopi aplicabel den e ultimo 
dianan aki, caminda cu hopi hende ta sinti nan cu e derecho pa husga 
otro. 

“Mi no ta kere cu esaki ta na su lugar. Ni si ta un minoria ni si ta un 
mayoria. Ningun di nos tin e autoridad pa husga otro. Ban debati, pero 
na un manera sano cu respet scuchando otro nan opinion y permitiendo 
opinionnan di otro tambe wordo scucha”, sra Wever-Groes ta bisa. 

Lider di MEP ta termina poniendo un enfasis cu esaki ta un mensahe 
hopi elocuente y hopi importante di Gobernador cu el a manda pa 
henter e comunidad di Aruba. 

Parlamentario Clarisca Velasquez: 

E solucion di MEP pa stop criminalidad ta presenta mocion di 

desconfiansa contra e Minister di Husticia 


“TA tristo, pero esey ta MEP su intencion. P’esey nan a pidi pa yama 
un reunion publico. 

Nan unico meta ta pa bin cu mocion di desconfiansa y esey no ta e so- 
lucion pa nos frena criminalidad riba nos isla”, segun Parlamentario 
Clarisca Velasquez. 

“Nos como Parlamento mester por bin cu solucionnan real p’e inse- 
guridad cu tin riba nos isla. 



Y esaki nos por bin cu ne ora nos scucha tur e profesionalnan cu ta traha 
rih’e tereno di husticia. Nos mester scucha Polis kico nan ta haciendo, 
nos mester scucha Douane kico nan ta haciendo pa cuida nos frontera 
pa cosnan ilegal no drenta Aruba. 

Pasobra tin hopi arma ta circula riba nos isla y esaki ta bin for di Ven- 
ezuela. Esaki a keda confirma despues cu Polis a investiga y detene 
un banda cu tabata percura pa arma drenta Aruba for di pais bisiña”, 
Parlamentario Velasquez ta splica. 

“Nos kier sa di Guardacos- 
ta kico nan ta haciendo, 
nos kier sa for di lASA con 
nan ta controlando pa 
stranhero no drenta Aruha 
cu menos bon intencion. 


Kico mas falta pa por actua 
mas efectivo riba crimi- 
nalidad. Ta di suma im- 
portancia p’e instancianan 
aki trece dilanti kico falta 
pa nan por haci nan trahao 
miho pa combati crimi- 
nalidad. 

Nos mester ta serio den 
nos trabao y percura pa 
trece solucionnan real pa 
nos por preveni y bringa 
criminalidad y stop di haci 
politikeria cu asunto asina 
sensitivo cu ta criminali- 
dad”, segun Parlamenta- 
rio Clarisca Velasquez. 


Si nos atletanan por hasi transaccion bancario 
den nan rutina diario, bo tambe por! 

ARUBA BANK 

Results: 78% is Happy 

Minister Otmar Oduber; 

Segun estudio di indice di felicidud 78% di Arubn tu sinti feliz 


DURANTE di e conferencia di turismo Happiness 360, pa prome biaha 
a revela cifra di e indice di felicidad di nos isla. E meta di e estudio ta 
pa investiga e conexion entre felicidad y turismo. 

E proceso di coleccion di informacion pa e encuesta a separa sexo, edad 
yluga (bario). 

E meta tabata pa encuesta 500 persona, sinembargo a encuesta 465, 
cual segun Robertico Croes cu a presenta e resultadonan ta un cantidad 
suficiente pa trece informacion valioso pa Aruba. 

Desde 2011 pa awo tin mas cu 2000 encuesta colecciona tocante e 
topico aki. 

78% di e populacion ta considera nan mes como un persona feliz. Si bo 
compara esaki cu e rapport di felicidad mundial di mas recien (2016), 
e porcentahe aki ta coresponde cu e paisnan di mas feliz na mundo 
manera Dinamarca y Suisa. 

“Bo no por compara nan cu exactidud como cu nan a uza un otro model 
pa yega na nan calculacion, pero pa loke ta porcentahe nan ta casi 
mesun cos”, sr. Croes a bisa. 

Minister di Turismo, Transporte, Sector Primario y Cultura, Otmar 


Oduber a forma parti di e panel unda cu a trata e estudio di e indice di 
felicidad na Aruba. 

El a expresa cu e ta sumamente contento cu e resultado di e encuesta 
pasobra e ta refleha no solamente e ser humano y ken nos ta para p’e, 
pero tambe historia di decisionnan cu a wordo tuma ta esunnan cor- 
ecto. Sin importa ken tabata e politiconan e ultimo decadanan, cu a 
contribui na haci comunidad mas contento. 

“Mi ta kere cu definitivamente felicidad ta e aspecto cu bo ta ‘care’ pa 
un otro persona y pa haci otro hende su preocupacionan bo preocupa- 
cionnan pa purba resolve esaki”, segun Minister Otmar Oduber. 

Pa loke ta e cifranan cu a bira conoci di e indice di felicidad na Aruba, 
Minister Oduber a bisa cu e tin hopi di haber cu e colaboracion cu tin 
cu sector priva, esaki no ta tocante Gobierno y maneho. 

“Mi ta mira e resultado y mi ta mira e forsa y posibilidad di forma 
un team cu sector primario, pa nan tambe adapta y adopta e mesun 
medidanan den nan negoshi. Haci’e parti di e maneho general den e 
strategia p’e añanan nos dilanti. Gobierno por haci su parti, pero sigur 
tin hopi cu por wordo haci den e sector priva”, Minister Oduber a bisa. 

Criminalidad a causa un otro dia scur pa Aruba 

MEP ta tratando na haya un reunion publico cu Minister Dowers cu urgencia 


ARUBA a conoce dialuna varios 
caso cruel di atraco y asesinato. 
Prome tabata un caso di un señora 
cu a wordo agredi na bancomati- 
co, y manda for di tino y a wordo 
atraca. 

Despues tabata un atraco den cas 
di famia, y nan a tira riba hende cu 
consecuencia fatal. 

Esey no t’e Aruba cu nos conoce. 
Esaki no t’e Aruba cu Gobierno di 
Mike Eman a priminti nos di biba 
aden, segun MEP den un comu- 
nicado. 

Situacion di criminalidad ta alam- 
rante, y MEP ta sinti inseguridad 
den nos pais di dia y di anochi. Bo 
ta sinti bo insigur den bo cas y pafo 
di bo cas. Bo no sa mas kico bo 
mester haci pa proteha bo famia 
y pertenencianan. 
Lamentablemente di parti di Go- 


bierno tampoco bo ta scucha un 
solucion, un vision, un plan. 

Nos ta den crisis aworaki, y ningun 
gobernante ta sali y bin bisa kico 
mester haci den e crisis aki. 

PLAN DI MEP 

MEP na mas di un ocasion a pre- 
senta e plan pa salba Aruba di 
tanto criminalidad.. 

E prome paso ta sera bo fronter- 
anan, y controla nan severamente. 
P’asina evita importacion ilegal di 
persona, droga y arma. Radarnan 
mester traha bek, 

Warda nos Gosta mester wordo 
re-institui, Boto di Polis mester ta 
mas activo y Aruba mester haya su 
propio helicopter. 

E di dos paso ta actua cu man firme 
pa combati criminalidad. Pone 
mas agente policial riba caya. 
Duna Cuerpo Policial material y 


equipo pa nan traha. Y e helicpo- 
ter lo )mda pa busca atracadornan 
mesora. 

Loke falta den nos pais ta vision 
con pa soluciona e problemanan 
di criminalidad, determinacion 
pa soluciona nan, y curashi pa 
hala tur esnan cu no coopera, for 
di caminda. 

Lamentablemente Gabinete Mike 
Eman a faya den tur esaki. Pesey 
partido MEP ta preparando un 
plan di accion, y tambe ta pur- 
bando di haya un reunion den 
Parlamento cu urgencia cu Minis- 
ter Dowers. 

Den curso di dia MEP lo duna mas 
informacion ki paso nan lo tuma. 
Gobierno a faya, Minister Arthur 
Dowers a faya, solucionnan ta riba 
mesa, pero Gobierno no kier haci 
caso di nan. 


Awe Aruba ta di luto, awe Aruba a 
bolbe perde un cuidadano na man 
di criminalidad. Cuanto mas nos 
tin pensa di warda. MEP ta bisa 
TA BASTA! 

REUNION 

Ayera durante continuacion di 
reunion encuanto otorgamento 
di tereno, dado momento a bin 
un proposicion di orden, pa con- 
voca un reunion publico, y invita 
Minister Dowers y tur esnan di e 
cadena di husticia pa duna nan 
informacion na Parlamento. 

A bisa cu lo convoca un Bijeen- 
komst, pero esey oposicion no 
kier, pasobra no por tuma ningun 
decision y ta un secreto publico, cu 
oposicion pa un biaha mas bin cu 
mocion di desconfianza pa baha 
Minister Dowers. 



SETAR self-service kiosk 
t'ey pa yuda'bo! 


Paga bo cobransa lihe y facil 
Recarga bo number prepago 
den un solo biaha 






*Por bishlta nos self-service klosk na Teleshop Seroe Blanco, Irausquln Plein 
y Palm Beach. 


^ SETAI^ 

Creando Conexion 

Un reflexion di amistad y hermandad 

Cuerpo di Bombero y Cliff Faldman a conmemora 15 aña di 9/11 



DIADOMINGO atardi Cuerpo di Bombero 
hunto cu Cliff Faldman tabata anfitrion di e 
conmemoracion di 15 aniversario di e atak- 
enan terorista na New York City y Pentagon 
riba 9/11/2001 cu a reclama no menos di 
2.996 bida inocente. 

Faldman, kende tabata un bombero boluntario 
na New York, actualmente ta biba na Aruba y 
ta traha como chiropractor. 

Desde cu el a bin Aruba e tin un amistad grandi 
cu Cuerpo di Bombero di Aruba y a organisa 
diferente actividad, incluyendo e conmemora- 
cion di e di 10 aniversario y awo esun di e 15 
aniversario di e tragedia cu a conmove henter 
mundo. E ceremonia a tuma luga na e estatua 
di Anne Frank den Wilhelminapark. 

Minister President mr. Mike Eman, Minister di 
Husticia mr. Drs. Arthur Dowers y Comandante 
di Cuerpo di Bombero y Rescate Nacional, 
Ing. Eduard de Cuba a hiba palabra despues 
di introduccion haci pa Cliff Faldman y un 
oracion comparti pa Rabbi Daniel Kipper. Rep- 
resentando Cuerpo Policial tabata Comisario 
Jeannette Richardson-Baars. 

A conta cu presencia di Servicio di Ambulance, 
kende a uni cu Cuerpo di Bombero pa recorda 
esunnan cu a fayece durante e tragedia y dem- 
ostra nan apoyo na e sobrevivientenan y famia 
di esunnan envolvi di un of otro forma. 

Comandante De Cuba a subraya e impacto 
di e tragedia riba rumannan den nan profe- 
sion di bombero na mundo y Aruba no tabata 


diferente. 

El a bisa cu ta un hecho cu na momento di e 
fecha 9/11 tur hende ta corda unda nan tabata 
y kico nan tabata haciendo na momento cu e 
notificacion y noticianan a cuminsa drenta. 

E mes ta corda cu pa un ora nan a sinta mira 
e tragedia desaroya, nan tabata den Kazerne 
na trabao y e telefonnan tabata keto keto pa 
un ora. 

Despues di e ora, e telefonnan a cuminsa zona y 
tabata coleganan cu tabata siguiendo e noticia 
na cas puntrando kico nan lo por haci, con nan 
lo por haci pa yega New York pa yuda. 
Bomberonan ta “bond” cu otro, tin un amistad 
y hermandad special y hopi di e bomberonan 
na Aruba tin bon amistad cu bomberonan di 
Merca. 

Contacto cu New York no tabata posibel y yega 
pa brinda )mdansa tabata ainda mas dificil. 
Pero e Cuerpo di Bombero di Aruba a compaña 
nan rumannan Mericano den nan mente y 
curason. Den transcurso di simannan, luna y 
añanan cu a pasa, nan a ricibi bishita di bomb- 
eronan cu a traha na “Ground Zero” y un di nan 
hasta a trece un helm cu el a uza durante di e 
tragedia pa Cuerpo di Bombero di Aruba como 
un gesto special di hermandad. 

Comandante De Cuba a trece e helm na e con- 
memoracion y a pone dilanti di e podium unda 
cu e diferente oradornan a papia. 

Minister Presidente Eman a comenta cu e 


compromiso mas fuerte cu humanidad por haci 
den memoria di tur e personanan cu a perde 
nan bida, pa contribui cu curasonnan habri na 
comparti cu personanan di tur diferente fe, pa 
crea un mundo unda cu ningun hende ta wak 
color, ni religion. 

Minister Dowers a agrega cu e tragedia di 9/11 
a cambia e forma cu nos ta mira e mundo mod- 
erno, no solamente pa cu aspecto di siguridad, 
pero tambe pa cu control di frontera. 

E tarea di mantene siguridad no ta uno facil y 
cu e tragedia a trece hopi hende, organisacion 
y entidad hunto pa duna realce na e aspecto 
siguridad rond mundo. 

E titular di husticia a gradici Cliff Faldman 
pa e amistad cu e tin cu Cuerpo di Bombero y 
pa organisa e evento di conmemoracion, y a 
gradici servicionan di bombero, ambulance y 
polis pa tur nan esfuersonan na beneficio di e 
ser humano. 

Hustamente na momento cu Minister Dow- 
ers tabata cabando cu su discurso un grupo 
grandi di miembronan di Cuerpo di Bombero 
y Rescate Nacional a haya un melding pa acudi 
na aeropuerto pa un avion di carga cu tabata 
realisando un aterisahe di emergencia. 
Inmediatamente nan a sali pa eherce nan 
funcion di cumpli cu e tarea na cual nan ta 
dedica cu pasion y determinacion, pa sigura 
cu tur medida di siguridad ta wordo tuma y 
cu ta haci tur lo posibel pa salba bida humano 
na prome luga. 

Gobernador Refunjol na apertura 
di Aña Parlamentario 

Prosperidad y 
sostenibilidad ta 
inalcansable si 
inversion den nos 
hendenan keda atras 


HUNTO cu e Organisacion Mundial di Tur- 
ismo di Nacionan Uni, Aruba den e dianan aki 
ta anfitrion di e Conferencia Happiness 360, 
dunando asina atencion n’e importancia di nos 
hendenan pa un industria turistico sostenible. 
Asina Gobernador Freddy Refunjol a comenta 
den su discurso na ocasión di Apertura di Aña 
Parlamentario. 

“Prosperidad y sostenibilidad ta inalcansable 
si inversion den nos hendenan keda atras. 
Un economia basa riba conocemento ta fun- 
damental pa yega un bienestar sostenibel pa 
un y tur. Mesun importante t’e formacion di 
miembronan di e sociedad aki pa convivi y 
comparti cu otro. 

Tur esfuerso cu nos haci awor pa mehora y 
reforma tur loke ta necesario nos sistema di 
enseñansa, lo paga dividendo pa generacionan 
nos dilanti. 

Man den man cu educadornan, Gobierno ta 
creando un sistema di enseñansa cu ta recon- 
oce y maximalisa e diversidad talentonan den 
nos hendenan y di cada alumno y studiante. 
Den e aña cu a cuminsa, lo pone atencion spe- 
cial tambe na formacion profesional adicional. 
Esaki ta rekeri inovacion y cambio den un 
sistema enseñansa y formacion di adulto, cu 
pa decadanan a sirbi nos, pero cu awor mester 
refleha mas e necesidadnan y e posibilidadnan 
di formacion di e tempo modemo y globalisa cu 
nos ta biba aden”, segun Gobernador Refunjol. 

Durante e ultimo aña a sigui inverti den drecha 
infrastructura di scolnan, como tambe mehora 
nos sistema educacional pa inclui mas y mas 
alumno y studiante, y no exclui ningun. 

Dos aspecto importante di e composicion so- 
cial di nos comunidad t’e practica di deporte 
y mantene nos cultura bibo continuamente. 

E maneho integral di cultura lo salbaguardia y 
renoba nos herencia cultural y monumentonan 
historico. Lo sigui promove e sinergia entre 
cultura y enseñansa, y cu turismo. 

Den cooperacion cu sector priva, lo introduci 


un dimension nobo den nos actividad eco- 
nomico principal cu lo contribui na un mihor 
calidad di e producto Aruba. 

Hopi t’esnan cu ta disfruta di deporte diari- 
amente y cu ta beneficia di e oportunidad- 
nan di desaroyo personal y social cu esaki 
ta ofrece, sea cu ta practica deporte como 
atleta activo, of como entrenador, dirigente, 
voluntario of como spectador. 

N’e Weganan Olimpico cu a tuma lugar re- 
cientemente na Rio de Janeiro, no menos cu 
7 atleta di nos pais a demostra di ta dispone 
di e nivel pa por a cumpli cu e exigencianan di 
clasificacion p’e Weganan Olimpico. 

E participacion di e prome representante di 
nos pais na Weganan Paralimpico, ta muestra 
cu nos sociedad ta birando cada biaha mas 
inclusivo. Esaki lo sirbi como motivacion pa 
mas persona cu un limitacion fisico pa tambe 
bira activo y disfruta di tur e beneficionan cu 
deporte por ofrece nan. 


Segun Freddy Refunjol, Gobernador, cu e 
mesun sentimento genuino di positivismo, fe 
y speranza cu ta caracterisa e compromiso pa 
haci mañan mihor cu awe, como representante 
di Su Mahestad Rey Willem-Alexander y como 
cabez di Gobierno di Aruba, mi ta declara, 
manera nos Gonstitucion ta prescribi, e Aña 
Parlamentario 2016-2017 pa habri. 




&!Xphje&jCi 'QhejOÉivtdajd/ 


Hobennan entre 6-18 aña por participa den 


^^/mLa(^QÉemLd 

ELMAR MURAL EVENT 


Entrega bo pintura na cualkier oficina di ELMAR 
prome cu 20 di September 2016. 

Lo expone e 10 Pinturanan ganado riba e muraya di ELMAR Hato 

Gana un Gift Certificate di Maduro Travel! 


Pa mas informacion yama 5237100 of 
bishita nos website www.elmar.aw 


ELMAR 

Redefining Energy 

Di acuerdo cu Gobernador saliente 

Gobierno como Parlamento tin obligacion pa traha 
activamente pa mehoracion di nos sociedad den tur area 

"Nos tin obligacion pa percura cu diferencianan di opinion no converti den division di pueblo" 




JAMES ALLEN MCCUNE | CORBIN REID 

BLAIRWITCH 


MON-THURS 4:00 | 6:10 | 8:20 
FRI4:00 I 6:10 I 8:20 | 10:30 
SAT 1:50 I 4:00 | 6:10 | 8:20 | 10:30 
SUN&HOL 1:50 | 4:00 | 6:10 | 8:20 


MACHEL MONTANO | NATALIE PERERA 


MON-THURS 4:40 | 7:00 | 9:20 
FRI 4:40 | 7:00 | 9:20 | 11:40 
SAT 2:20 | 4:40 | 7:00 | 9:20 | 11:40 
SUN & HOL 2:20 | 4:40 | 7:00 | 9:20 


RENÉE ZELLWEGER | COLIN FIRTH 


MORRIS CHESTNUT | REGINA HALL 


MON-THURS 6:55 | 9:20 
FRI-SAT 6:55 | 9:20 | 11:45 
SUN & HOL 6:55 | 9:20 


MON-THURS*SUN&HOL3:50 | 6:30 | 9:10 
FRI-SAT3:50 | 6:30 | 9:10 | 11:50 


JASON STATHAM | JESSICA ALBA 


STEPHEN LANG | JANE LEVY 

DON T BREATH 

MON-THURS5:15 | 7:25 | 9:35 
FRI 5:15 I 7:25 | 9:35 | 11:45 
SAT3:05 | 5:15 | 7:25 | 9:35 | 11:45 
SUN&HOL 3:05 | 5:15 | 7:25 | 9:35 


MON-THURS 5:00 | 7:15 | 9:30 
FRI5:00 I 7:15 I 9:30 | 11:45 
SAT2:45 | 5:00 | 7:15 | 9:30 | 11:45 
SUN &HOL 2:45 | 5:00 | 7:15 | 9:30 


WILL SMITH I JARED LETO 


BRYCE DALLAS HOWARD | ROBERT REDFORD 


WITH SPANISH SUBTITLES 
MON-FRI 4:25 
SAT, SUN & HOL 2:05 | 4:25 


WITH SPANISH SUBTITLES 
MON-SUN & HOL 4:00 | 6:45 | 9:30 


|PG-13| 


STARTING SEPTEMBER 22 | THE MAGNIFICENT SEVEN 


STORKS 


AppStore 


MEGAPLEX 8 


caribbeancinemas.com/aruba f Caribbean Cinemas Aruba có 


CXC PREMIUM LARGE FORAAAT AUDITORIUM 


MON-THURS 5:20 | 7:30 | 9:40 
FRI 5:20 | 7:30 | 9:40 | 11:50 
SAT3:lO I 5:20 | 7:30 | 9:40 | ll:50 
SUN &HOL 3:l0 I 5:20 | 7:30 | 9:40 


Download our 
NEW APP 


ANDROIC 


Palm Beach Plaza | Aruba | 586-0074 


“NOS sociedad - specialmente nos hobennan 
- ta keda obheto di influencianan indesea cu ta 
bin man den man cu un economia habri y un 
comunidad den proceso di cambio continuo. 
Gobierno ta traha pa continuamente fortifica 
e fibranan social p’asina proteha esnan mas 
vulnerable y mantene nos hoben nan riba e 
caminda recto. 

E edificio multifuncional pa servicio publico 
den diferente distrito, lo duna un aporte im- 
portante den esaki. 

Desaroyo di hubentud cu perspectiva riba un 
bida sano, activo y constructivo, ta rekeri un 
maneho integral di hubentud. E ta rekeri un 
coordinacion continuo entre tur instancia cu 
ta trata cu derechonan di mucha y hubentud. 
Trahando den e forma aki Gobierno di Aruba 
a aloca fondonan adicional pa combati abuso 
di mucha. 

Cu e introduccion di e organo Ombudsman na 
Aruba, lo establece tambe un Ombudsman pa 
defende derecho di mucha”, segiin Goberna- 


dor Refunjol. 

Gobierno di Aruba ta keda asertivo pa desar- 
oyonan di nos region. Den estrecho coopera- 
cion cu Gobierno di Reino, nos ta sigui fortifica 
continuamente seguridad di nos pais pa reto 
y cambionan externo na nivel internacional. 
E ultimo añanan a traha duro na fortifica e 
aparato hudicial p’asina aumenta e confianza 
y cooperacion entre diferente institucion tanto 
local como internacional. 

Motivacion di personal den e departamenton- 
an cu ta percura pa orden ta keda esencial pa 
sigui optimalisa nos sistema hudicial pa garan- 
tisa seguridad di nos tur y nos bishitantenan. 

Tanto Gobierno como Parlamento tin e ob- 
ligacion pa traha activamente pa mehoracion 
di nos sociedad den tur area y den tur forma 
posibel. 

Durante di e proceso aki nos mester demostra 
nos stabilidad y continuidad, pero tambe nos 
capacidad pa adapta y renoba segun necesidad 
di nos sociedad. 

Como representantenan di 
henter comunidad ta boso tarea, 
pa activamente busca e balansa 
entre continuidad y renobacion, 
entre desaroyo econom- 
ico y mehoracion di 
calidad di bida den e 
forma mas amplio 
posible. 

Parlamento y Go- 
bierno t’ey pa sirbi 
bienestar general, 
conciente di cu in- 
teres general no ta 


igual na tur e interesnan particular. 

Discusion publico habri, di temanan impor- 
tante pa nos comunidad, ta un elemento es- 
encial pa un democracia bibo. 

Sinembargo nos tin e obligacion pa percura 
cu diferencianan di opinion no converti den 
division di pueblo. 

E t’e tarea di lidernan politico, empresarial, so- 
cial, religioso, sindicaly profesional, pa duna e 
ehempel di con ta discuti temanan importante 
pa nos comunidad, den un forma racional, sin 
ofensanan personal of uso di instrumentonan 
destructivo of descriminatorio. 

Opinionan diverso, aceptacion di desicionnan 
democratico a base di debate y dialogo ta es- 
encial pa un estado di derecho. 

Gobierno di Aruba ta sigui fortifica organonan 
constitucional. Gobierno ta stipula regla y ta 
ehecuta esakinan pa mantene orden publico y 
seguridad riba nos pais. 

Gobierno tin un tarea ehemplar den cumpli- 
mento cu e normanan aki p’asina garantisa 
integridad di aparato gubernamental. 

E tarea formula den e relato anual di Banco 
Gentral di aña 2009 tabata hopi 
specifico y a rekeri esfuerzonan 
grandi. 

Durante di e ultimo añanan a 
logra cumpli cu tur esakinan 
sin causa desekilibrio eco- 
nomico, laboral of social. 
Analisis di Banco Central 
ta mustra cu confiansa 
di consumidor ya caba ta 
aumentando. 

Parlamentario 
Xiomara Ruiz- 
Maduro den 
Parlamento 

A cuestiona pakico no ta investiga 
Minister Benny Sevinger 


PARLAMENTO di Aruba a yama un reunion di ur- 
gencia cu Minister Dowers, relaciona cu e situacion di 
criminalidad. Hunto cu e Minister a bin tambe varios 
miembro y hefe di Cuerpo Policial, Ministerio Publico, 
Seguridad Nacional, Aduana. 

Durante e reunion Parlamentario Xiomara Ruiz-Maduro 
a probecha e presencia di procurador general y officier 
di justitie, pa cuestiona nan dicon nan no ta investiga 
Minister Benny Sevinger. 

Xiomara Ruiz-Maduro a duna den extenso con Minister 
Benny Sievinger y esnan cerca di dj’e ta ‘deal’ cu tereno 
di pueblo. Tambe e negoshi di permiso cu tin den man 
di Benny Sevinger. 

Despues, na Hulandes, a puntra procurador general van 
Dam ken ta investiga Minister Sevinger riba asunto di 
tereno y tocante permiso. 

“Heren van het Openbaar Ministerie, wat doen we met 
Minister Sevinger? Laten we hem zijn gang gaan om 
Eman ta sparen? Dat kan en dat mag niet!”, el a bisa. 

Mester bisa cu e preguntanan aki a cay pisa den henter 
e sala, y awor si Ministerio Publico no por hasi nada 
otro cu contesta. E contestanan no a wordo duna ainda. 



Johns®n 

notary services 

AUCTION 

ex. 3:268 Civil Code of Aruba 

THURSDAY OCTOBER 20, 2016 

On Thursday October 20, 2016, at 11 AM, at the Conference Room of the 
Chamber of Commerce of Aruba, Irausquin Boulevard 10, Aruba, will be 
auctioned in public: 

The premises Meiveld 47-F, Meiveld 47-C, Meiveld 51 A-B-C-D and 
Meiveld 53-A, locally known as 

Fu Sheng Supermarket & 
Wholesale 

also known as 

Kong Fui Supermarket (Meiveld) 



standing on: 

I. a parcel of public land plot, 611 m2 in size, situated at Meiveld in Aruba, 
locally recorded as First Division Section P number 2924; 

II. a parcel of public land plot, 556 m2 in size, situated at Meiveld in Aruba, 
locally recorded as First Division Section P number 2925; 

III. a parcel of public land plot, 696 m2 in size, situated at Meiveld in Aruba, 
locally recorded as First Division Section P number 2926; 

IV. a parcel of public land plot, 1.144 m2 in size, situated at Meiveld in 
Aruba, locally recorded as First Division Section P number 1933; 

V. a parcel of public land plot, 666 m2 in size, situated at Meiveld in Aruba, 
locally recorded as First Division Section P number 1934. 

Starting bid: to be announced 

• A private written bid can be submitted at said office until October 5, 2016, 
5 PM. 

• The auction is subject to the general conditions for foreclosure 
auctions and special auction conditions which will be determined by 
acting civil law notary T.R. Johnson. 

• Seller has the right to not accept any bid, at his sole discretion. 


FOR MORE INFORMATION: 
BWEIJERS@JOHNSONNOTARY.COM 

Bo tambe ta un fotografo di AWEMainta, 
saca foto di cualkier suseso y mande pa 
noticia@awemainta.com 


Parlamentario Clarisca Velasquez: 

No tin espacio pa haci politikeria 
cu asunto di criminalidad 



Mainstreet San Nicolas Tel. 584-3999 
open 9.00 - 13.00 and 14.30 - 18.30 


“NOS tur ta preocupa kico a sosode na Aruba. 
Ta inaceptabel cu criminalidad a yega na e 
punto aki cu morto ta cay despues cu a uza un 
arma di candela na cas di un famia. 

Nos di AVP kier pa bin accionnan pa frena 
criminalidad den nos pais. P’esey tambe frac- 
cion di AVP a pidi un “bijeenkomst” relampago 
p’asina tur profesional den husticia e. o. Polis, 
Guardacosta, Douane, O.M. den persona di 
Procureur Generaal bin Parlamento splica kico 
ta haciendo pa preveni y combati criminalidad 
mas efectivo posibel”, segun Parlamentario 
Clarisca Velasquez. 

“Si falta leynan cu Parlamento por haci cambi- 
onan, si falta mas fondo p’asina por combati y 
preveni criminalidad, si falta mas instrumento 
cu por controla nos frontera miho. 

Y p’esey nos a pidi e “bijeenkomst” p’asina 
Parlamento por haya informacion necesario 
pa por actua tambe pa aloca fondo pa husticia 
por actua. 

Nos ta lamenta cu fraccion MEP y PDR kier 
pa yama reunion publico pa entrega mocion 
di desconfiansa contra Minister di Husticia”, 


e Parlamentario di AVP a continua bisando. 

“Esey ta yuda pa stop ciminalidad? No! E 
no lo yuda pa stop criminalidad. Nos 
mester ta mas serio den nos trabao 
y busca solucionnan real si nos ta 
preocupa cu criminalidad y stop 
di haci politikeria cu asunto asina 
preocupante.” 

Segun Parlamentario Velas- 
quez, “Aruba ta pasando den 
un inseguridad cu mester haci 
algo y nos tur mester pensa con 
nos por yuda. E tarea aki no ta 
solamente di Polis y esnan cu ta 
traha den husticia, pero di nos tur 
cu ta biba riba Aruba. Hopi local 
ta yuda hendenan cu ta 
bin di afo y esaki 
ta di lamenta 
pasobra hopi 
stranhero 
ta bin aki 
cu mal in- 


DRAGON 


CD & ELECTRONICS 


ZZnagon specváys 


Samsung note edge 


blu sport 4,5 
afl. 210.00 


SamsungsS mini 
afl, 315.00 


Álso: Samsung S5 , s5 rriini, Samsung S4, Samsung 4 mini, S3 mini etc. 
Accessories 1br ell Samsung and Iphore mod^s 

ToshlbaLaptop 15.6 “4Gb 320Gb Harddisk. Afl. 900.00 
Hp Ink catridges, Universal laptop adapters elc.. 
iTunes gift cards $ 10,00, $ 15,00 and $25.00, 

Google play cards and Playstation Network cards. 


Sales, repair and accessoriesfor all Samsung models and other cellulars, 
Unbck. reload, feset. upgrade, replace lcd. keypad, epeakeretc.,..., 


tencion. 

Nos no por generalisa si, pero nos mester ta 
cauteloso si ora cu nos ta contribui 
cu yuda hende di afo pa keda 
Aruba. Nos mester pensa riba 
Aruba na prome luga y no 
nos interes personal. 

Nos tarea como Arubiano 
y tur esnan cu ta biba aki 
ta uza nos sentido civico 
ora di sali na vanguar- 
dia di seguridad di nos 
isla”, ta locual Parlamen- 
tario Clarisca Velasquez a 
duna di conoce. 

UNOCA y Aruba Art Fair cu "Building Takeovers" na San Nicolas 

Participa na workshops gratis y disfruta di e evento di arte contemporaneo mas grandi cu nos isla a yega di wak 


UNOCA, e fondo cultural di Aruba tin como meta pa crea 
participacion activo di nos comunidad den arte y cultura. 
Pa inspira y desaroya talento, haciendo arte y cultura ac- 
cesibel na publico en general, subsidiando y apoyando 
proyectonan cu ta aporta na desaroyo cultural di nos isla. 
Un di e proyectonan cu UNOCA ta sostene e aña aki ta 
Aruba Art Fair, un di e eventonan di arte contemporaneo 
mas grandi cu nos isla a yega di wak. 

Aruba Art Fair ta tuma lugar e fin di siman aki, dia 16, 
17 y 18 di september 2016 na San Nicolas di 5:00pm pa 
ll:00pm. Pa aporta na e evento, UNOCA a subsidia e 
iniciativa di “Building Takeovers” unda a invita artistanan 
internacional pa colabora hunto cu talentonan local y 
asina transforma diferente edificio na San Nicolas den 
obranan di arte publico. 

Ta trata aki di artistanan mundialmente reconoci manera 
e famoso Bordalo II di Portugal, artista Colombiano Gua- 
che. Francis Sling di Curaçao, Fio Silva for di Argentina 
y representantenan di Amsterdam Street Art foundation. 

Adicionalmente, UNOCA ta duna comunidad e opor- 
tunidad unico di participa den diferente curso duna pa e 
artistanan aki, gratuitamente. 

Por bishita e pagina www. arubaartfair. com pa e lista 
completo di artista invitay workshops. Registra awe mes 
pa e workshops dor di yama 7415512 of via email na mari- 
aonnidesign@live.com . 

Tambe tin e oportunidad pa registra como boluntario y 
asina siña, experimenta, creay traha cu e ekipo dinamico 
y creativo di Aruba Art Fair y artistanan invita. Registra 
awe dor di manda un email cu bo informaicon completo 
na: ioshwafigaroa@gmail.com . 




E iniciativa aki ta cuadra cu e vision di Ministerio di Cul- 
tura pa promove no solamente cultura pero San Nicolas 
como nos capital cultural y tambe ta duna nos artistanan 
local como esnan internacional e plataforma pa wordo 
inspira pa nos isla y expresa esaki den cayanan di San 
Nicolas. 

E espectativa y entusiasmo pa e evento aki ya caba a con- 
tagia y inspira esnan cu a bishita of ta bida den e districto 
di San Nicolas y cu por a mira e cambionan cu a cuminsa 
tuma lugar, e. o. por a mira e impresionante piesa di e 
artista Portugues Bordalo II yama “Yuwana” unda antes 
tabata Rialto Theather, banda di Biblioteca Nacional na 
San Nicolas, cual a wordo crea cu sushi recicla. E obra aki 
a forma asina e apertura di Aruba Art Fair. 

Pa mas informacion di Aruba Art Fair por bishita e pa- 
gina di UNOCA ARUBA riba Facebook of @unoca riba 
Instagram. 

Evelyn Wever-Croes 

Lider di MEP a felicila sra* Mervin Wyatt Ras 

Remarcabel ta un ex cantidato di MEP a bolbe bira Presidente di Parlamento 



Sra. Wyatt Ras tabata Presidente di Parlamento pa 4 aña caba den temporada di MEP 
y e tempo ey el a sa di domina e materia y a atende cu e reunionnan den bon forma 
y a dirigi e presidencia di Parlamento na un bon forma tambe. 


EN conexion cu Aña Parlamentario nobo cu a habri diamars, sra. Mervin Wyatt Ras 
a wordo eligi como Presidente di Parlamento dialuna ultimo. 

Den su discurso, lider di partido MEP, sra. Evelyn Wever-Croes den nomber di partido 
MEP, a felicita sra. Wyatt Ras y a desee hopi sabiduria. 


“Y mirando cu e conoce e materia y e leynan, mi ta sigur cu e aña su dilanti lo ta un 
aña cu e lo bay ehecuta bon tambe”, sra. Evelyn Wever-Croes ta bisa. 

Sra. Wever-Croes a remarca cu esaki t’e ultimo aña di Gabinete Mike Eman den Go- 
bierno pues e ultimo aña cu e fraccion di AVP ta haya e presidencia di Parlamento. 


“Mi ta kere cu como ta nan ultimo aña, nan a tuma e mihor decision pa pone un 
hende cu sa di e materia como Presidente di Parlamento considerando cu nan no 
tin confiansa mas den Marisol Lopez-Tromp”. 

Sra. Wever-Croes ta sigui bisa cu ta un poco remarcabel si cu ta for di seno 
di partido MEP nan ta pone e ex cantidatonan di MEP pa ocupa e posicion 
importante di Presidente di Parlamento. 

Esaki ta algo cu ta pone mi pensa cu nan mes no tin confiansa den nan 
mes un hendenan. 

“Nos ta desea sra. Wyatt Ras hopi pabien y hopi sabiduria den e aña aki 
como Presidente di Parlamento”, Evelyn Wever-Croes ta termina bisando. 

Di acuerdo cu Gobernador Refunjol 


Aruba tin abilidad pa adapta su mes na demanda 
pa comoda na mercadonan turistico nobo 



DURANTE mas di 50 aña, nos industria turistico a 
demostra su abilidad pa adapta su mes n’e demanda 
y acomoda su mes na mercadonan nobo ora cu tin 
mester, manera Mexico recientemente. 

Calidad y sostenibilidad ta keda e metanan principal 
di nos industria turisico. Nos Aeropuerto lo sigui 
cu su plan di inversion pa e añanan nos dilanti y lo 
desaroya e waf di crucero nobo na Playa pa por sigui 
mehora nos posicion den un mercado sumamente 
competitivo. 

Cu aumento di cantidad di cupo aereo, como tambe 
e cantidad di crucero cu lo bishita nos isla, e inver- 
sionan aki lo duna nan frutonan ampliamente den 
comunidad. 

E principio di sostenibilidad ta expande su mes riba 
tur tereno den maneho di Gobiemo. E transformacion 
pa un combinacion energetico sostenible na Aruba, 
lo ta tema central di e di 7 conferencia ‘Green Aruba’. 
E aña aki e maneho di energia lo efoca su mes riba 
mas penetracion di fuentenan solar y di biento pa 
produccion di energia. 

Hunto cu nos partnernan strategico y nos compani- 
anan di utilidad nos a cuminsa cu e proyecto di instala 
panelnan solar riba skolnan rond di nos isla, como 
tambe edificionan publico. 

Pa por recupera di e crisis di 2008-2009, Gobierno di 
Aruba a saca un man n’e ciudadano y a inverti prim- 
eramente den su poder di compra. 

Cu e plan di inversion den pleno ehecucion a crea 
cupo di trabou y a crea actividadnan economico. 

A introduci e reformanan necesario den nos finanza 
publico, a salba nos fondonan di pensioen y seguro 
social. 

Sinembargo, Gobierno ta conciente cu parti di nos 
comunidad ainda ta confrontando retonan serio den 
bida diario. Specialmente esnan mas vulnerable. 

Pa un comunidad husto mester sigui pone atencion 
p’esnan den necesidad asina, cu instrumentonan di 
maneho dirigi riba trece alivio y mehoracion riba 
termino cortico y pa trece cambio structural a largo 
plazo. 




Authorized Reseller 





iPad Pro 

Thin. Light. Epic 


iStore 

A R U B A 


Ponlon 67 B| Caya Betico Croes 49 | Oranjestad, Aruba | 588.2167 | wwwjstorearuba.com 































16 


AWEMainta Diahuebs, 15 September 2016 


SIMAR cu recordatorio pa miembronan: 

Awe diahuebs 15 di september 

tin Reunion General 



UtfT4 iCT 


BUy yOUR TICKETS MOW 


support our artists and the uprising of San Nicolas 


ARTS, CULTURE AMD 
CREATIVny IM THE 
CEMTER OF SAM NICGLAS 


SAN NICCLAS 

16, 17, 18 SEPTEMBEI? | 6 PM - 12 AM 


150 ARHSTS POP-UP 
15 IMTERNAnONAL ARHSTS 

10 MURALTAKEOVERS 


ARUBAARTFAIR IS: 

Festival of lights, Fashion Meets Art, Contemporary Arts, Crafts, Paintings, Live 
Performances, Dance, Music, PoetrY, Short Films, Video mapping, Culinary 
Artistry, and creative kids corner. 


TICKETS AVAILABLE AT: 

Valero Palm Beach, Valero Boulevard, Valero Santa Cruz, Valero Oranjestad, 
Valero San Nicolas, Plaza Bookshop, Superfood 






FASHION DAYONE DAYTWO WEEKEND 


AWG. 50,- 


AWG. 10,- 


AWG. 10,- 


AWG. 15, 


DIRECTIVA di Sindicato 
di Maestro di Aruba a yama 
un reunion general y ta 
recorda na miembronan 
di SIMAR pa ta presente 
na esaki. 

Durante e reunion aki di- 
rectiva lo duna informa- 
cion general di trabounan 
sindical y di e ultimo de- 
saroyonan den enseñansa. 
Pa loke ta implementacion 
di restructuraion salarial 
di esnan den enseñansa, 
directiva como miembro di 
e comision cu ta traha riba 
esaki, lo duna un bista di 
trabounan haci te cu awor 
y di loke ta pendiente pa 
tuma luga ainda. 

Tambe tin espacio pa dos 
persona forma parti di e 
directiva actual, pues in- 
teresadonan por acudi na 
e reunion y pone nan mes 
disponibel pa votacion. 

Directiva a tuma nota cu 
tin hopi pregunta, remarke 
y ideanan di miembronan, 
pues no perde e oportuni- 
dad y duna acto di presen- 
cia na e reunion general 
aki, cual lo tuma luga AWE 
diahuebs 15 di september 
pa 3:30 di atardi na cede 
di SIMAR. 

Maestronan y personal di 
sosten den enseñansa cu 
no ta miembro cu ta de- 
sea di afilia y presencia e 
reunion aki, tambe ta bon 
bini. 


AA^EMainta 

^cor^^^liibko 

Tel:583-ia00Fax: 583-1044 

Minister di Infrastructura, Benny Sevinger: 

Bisiñanan ta contento cu nos ta trece 
seguridad y alegria bek den bario 





DEN su bon beis caracteristico, asina Minister Benny Sevinger tabata 
cana combersa cu bisiñanan di Madiki Kavel y skop poco bala cu e 
muchanan riba e veld. 

E mandatario a compaña Premier Eman durante un bishita di trabou 
durante instalacion di verkeersplateaunan. 

A instala dos na cada banda di e mini-veld di futbol di yerba artificial y 
lugar di recreacion di e bario, p’asina eleva e seguridad pa tur peaton 
y particularmente di e hobennan cu ta haci uzo di e facilidad. 
Seguridad tambe ta forma un aspecto importante den calidad di bida 
cu Gobierno ta trahando riba dje rond di nos isla. 

Minister Sevinger a conta cu ta pa hopi aña bisiña tabata pidi un lugar 
di recreacion pa chikito y grandi. 


Den vision di Gabinete Mike Eman, a bin cu e modelo Hulandes 
di ‘Bario Saludabel’ caminda ta percura pa varios aspecto manera, 

infrastructura, salubridad, recreacion y 
seguridad. 

Trahando hunto cu FCCA a realisa un 
mini veld di bala cu iluminacion y 
tambe un area cu ekipo pa ehercicio. 
Awor a añadi e parti di seguridad pa 
medio di e verkeersdrempel cu ta 
obliga e autonan pa baha velocidad 
den e area. 

Minister Sevinger ta felicita e ekipo 
di Departamento di Obranan Pu- 
blico (DOW) cu ta encarga cu esaki, 
bou liderazgo di Marlon Croes. 

E mandatario ta consciente cu e 
lista di peticion pa pone 
verkeersdrempel den 
bario ta core den 


e tin confi- 
anza cu ta 
logra yega 
na tur. 

“Nos ta con- 
tento cu e 
combinacion cu 

Gobierno a trece for di tempo cu nos a start cu proyectonan 
den bario. 

Minister President ta pusha e proyectonan cu ta hisa e nivel di 
bida di nos ciudadanonan tanto den e forma di haci recreacion, 
di haci deporte; tanto den e parti di salubridad y e den e parti 
di seguridad, mescos cu riba trafico y poniendo luz, pero tambe 
den e parti di convivencia,” asina e titular di Infrastructura a 
comenta. 

“Nos ta contento con e ta bayendo, bisiñanan ta contento y 
asina poco poco nos ta mira cu nos ta trece bek den e bario 
e seguridad y alegria cu e ciudadanonan kier.” 

SETAR a introduci su ^^Self Service Kiosk^' 



DESDE aña pasa SETAR a pone como un di su metanan principal pa 
desaroya servicionan nobo y innovativo pa facilita y alaves mehora e 
experiencia di su clientenan. 

A haci un sondeo extenso, a papia cu e clientenan pa tende kico ta e 
motibo cu nan ta bishita SETAR, con nan “life style” ta, kico ta e cosnan 
cu nan no ta contento cu ne y tambe a tuma nota di sugerencianan cu 
nan por tabatin. 

“Y nos a tende y analisa esaki! Y nos a traha un plan pa por mehora e 
experiencia di nos clientenan”, asina Marlushka Scheper, Customer 
Interface Manager di SETAR a expresa. 

“den cuadro di esaki nos a cuminsa na lansa nos servicio di MiSETAR. 
MiSETAR ta nos “online portal” caminda cu clientenan por login di 
nan cas of oficina via nan computer, tablet of celular y asina por haya 
mas informacion di e. o. saldo di nan cuenta, uzo di nan celular como 
tambe cumpra algun add-on bundles manera e bundle di data of roam- 
ing bundles. 

Tambe tur luna manera cu nos caba di traha e cobransa nos clientenan 
cu a registra na MiSETAR lo ricibi un e-mail cu informacion di nan 
cobransa y nan por login den MiSETAR pa haya mas detaye di esaki. 
Tur esaki y mas servicio cu pronto ta na caminda pa nos por yega mas 
cerca di nos clientenan”, 

Sra. Scheper a sigui splica cu fuera di MiSETAR, SETAR a bay wak 
tambe con por mehora y facilita e servicio pa e clientenan cu ta bishita 
e Teleshopnan. 

“Tur luna nos tin un cantidad grandi di cliente cu ta bin na un di nos 
Teleshopnan pa por paga nan cobransa of pa cumpra un caarchi pre- 
paid pa recarga nan celular. 

Pero manera cu nos tur sa, awendia nos tur tin pura y ta desea di por 
keda atendi mas lihe posibel”, sra. Scheper a duna di conoce. 

Pa haci esaki mas fácil y mas lihe SETAR a trece su Self Service Kiosk. 

E SETAR Self Service Kiosk ta un proyecto caminda cu SETAR conhunta- 
mente cu Aruba Bank y un compania Canades a traha pa desaroya un 


Self Service Kiosk na unda e un cliente mes por acudi na e y paga su 
cuenta y cobransa of recarga su celular prepaid. 

SETAR ta gradici Aruba Bank pa a kere den e proyecto y pa a traha 
hunto pa por a desaroy’e. 

E cliente por paga cu placa cash y 
por usa un carchi Maestro (Debit 
card), pa por paga. 

Segun sr. Marc Kwaad, Executive 
Director na Aruba Bank, encarga 
cutecnologiayinovacion: “Aruba 
Bank ta un firme creyente cu pa 
medio di colaboracion y partner- 
ship metanan comun ta keda alcansa 
cu exito. 

Nos ta hopi contento di por a duna 
SETAR e support den nan esfuerso- 
nan inovativo. 

Nos a busca y hala recursonan hunto 
pa trece e producto nobo aki di SE- 
TAR, e SETAR Self Service Kiosk, 
cual ta unico den su categoria na 
Aruba y Caribe, cu ta hacienda uzo di 
Aruba Bank su EMV/Chip/magnetic 
stripe solution”, asina sr. Kwaad a 
expresa. 


E prome 3 kiosk ta den funcion caba 
y nan ta situa na Teleshop Irausquin 
Plein, Palm Beach y Seroe Blanco. 
Tin plan pa den futuro bin cu mas di 
e kiosknan aki na otro localidadnan 
y p’asina facilita e clientenan di SE- 
TAR un manera hopi lihe y facil di 
paga nan cobransa of recarga nan 
celular prepaid. 

Muchanan di RCA a ricibi nan "free tickef' pa 
e gran International Challenge Champions 



DIARANSON atardi, “el Astro” 
Erik Santos a join cu Mau Escalo- 
na, Juji Werleman y “el Capitan” 
Ale Aparicio pa hunto regala 150 
mucha di RCA nan ticket p’asina 
e muchanan por bin disfruta di e 
“partidaso” diasabra awor 17 di 
september pa 9:00pm den Centro 
Deportivo Guillermo Prospero 
Trinidad RCA contra Concordia 
Campeon di St. Maarten. 

RCA ta invita su fanaticada pa 
yega trempan pa disfruta di otro 
bon Clash ora Estrella topa Bri- 
tannia pa 7’or di anochi. High 
Performance y DJ Sky lo pone 
tremendo ambiente den e tri- 
buna pabou na banda di Colegio 
Arubano. 

Saca bo shirt Tricolor y pasa 
cumpra bo ticket trempan na 
Hamaka, Welcome Back Snack 
cerca Abelo of atardi na RCA 
ARENA. 

Dr. Taleb Rifai, Secretario General di United Nations World Tourism Organization 

Minister Oduber fa un amigo y un Iremendo 
represenlanfe di Aruba cu a demoslra cu un isla cbikito 
por biba un mensahe grandi, un mensahe mundial 



PA locual ta e conferencia di turismo Happiness 360 cu ta andando, tin 
diferente invitado y orador. Dr. Taleb Rifai, Secretario General di United 
Nations World Tourism Organization (UNWTO) tabatin un discurso suma- 
mente interesante unda a resalta e importancia di turismo den e mundo 
actual, su relacion cu felicidad y tambe cu cultura. 


Sr. Rifai a bisa cu biahamento ta haci mundo uno miho, cu felicidad no sola- 
mente ta un sonrisa riba bo cara, e ta satisfaccion, e ta un forma di pensa. 
Mientras tanto el a pone enfasis cu turismo mester wordo integra cu cultura, 
asina e ta funciona mihor, pasobra cultura ta e capital natural di turismo. Nos 
por ta orguyoso cu e dos factornan importante aki pa nos futuro ta ocupa 
posicionnan clave den maneho di turismo y como tal manera sr. Rifai mes 
a bisa, ‘Aruba is leading the way’. 


E tabatin palabranan elocuente pa Minister di Turismo bisando: “Otmar mi 
amigo, bo ta un tremendo representante di Aruba y bo a demostra cu un isla 
chikito por hiba un mensahe grandi, un mensahe mundial”. 

El a bisa tambe cu pa tene un reunion riba un isla, semper e ta un experi- 
encia special y e ta sumamente contento di ta rib’e isla pa celebra e indice 
di felicidad aki. 

Por mira con hende por crea miho bida pa nan mes. Aruba tabatin 50% mas 
‘overseas visitors’ na 2015 compara cu 2010. Den 5 aña por a aumenta cu 
50%. 

Mi ta felicita Aruba pa ta e luga mas bishita den Zuid Caribe, unda cu tin 
mas bishitante per capita na mundo. 


Kico ta asina special di Aruba sr. Rifai a puntra den un 
combersacion cu Prome Minister Mike Eman, pasobra 
tin algo special y ta sinti esaki. Mi tabata purba di saca 
esaki afo, pero mi no por a cay riba dj’e. Pues sr. Eman a 
mira e mata (kwihi) cu tabata ilustra prome cu e meeting 
a cuminsa y el a bisa esey ta Aruba. Bo por a mira e lama 
su tras y bo ta bisa di biaha cu esey ta Aruba. 


Un mata bieu y fuerte, sinembargo para firme riba un 
beach seco. Cu un paisahe bunita su tras cu ta ilustra 
e futuro, e mata aki ta dobla, pasobra e no ta resisti e 
biento. Pero a pesar di su forma dobla e ta firme y ta 
mustra sigur cual ta representa e hendenan di e isla. 


“Turismo awendia ta responsabel pa 10% di GDP y 7% di 
exportacion y 30% di comercio y servicio mundialmente. 
E ta creando 1 di cada 11 trabou rond mundo. 

Na aña 2015 tabatin 1187 miyon viahero internacional 
cu a crusa frontera den un solo aña. 


Esey ta casi 1.2 biyon viahero internacional. Esey ta casi 
1 di cada 7 hende na mundo cu ta haci un viahe interna- 
cional cada aña. Esaki no ta un actividad normal. Esaki 
ta un revolucion di viahe. Esaki ta e tempo cu hende 
ta viaha sin cu tin restriccion e ta un derecho humano 
aworaki”, sr. Rifai a bisa. 

Debi na demanda popular 

Aruba Bank la extende MegaMATCH Car Sale cu un siman 

Cu “0” downpayment y oportunidad pa paga fin di maart 201 71 



he&mumH 


;ltlBinlRrHl2016 


Aruba Bank MegaMATCH ta ofrece clientenan y futuro clientenan nan prestamo 
cu “0” placa na man; solamente 7% di interes (interes efectivo ta varia entre 7.11% 
y 7.18%), dependiendo di e suma di bo auto, un periodo di pago te cu 7 aña. 


Ademas, Aruba Bank ta ofrece tur cliente e oportunidad pa cumpra nan auto y core \ 
nan auto awo, y cuminsa paga te na maart 2017. 

Aruba Bank MegaMATCH ta sigui! Probecha, haci bo peticion prome cu diabierna awor 
16 di september y disfruta di e placer di tin un auto nobo na 2016 y paga na 2017! 


EXTEND 


PROBECHA Dl E MEGA DEALTE CU 16 Dl SEPTEMBER 


• PAYAf ” 6MONTHS 

• lyTI) '; ::i ■v'Cr 7% 


• UP K .'TYEARS 
LC.V. 




ATubaban 




MECmn^ 


COMUNIDAD a acudi cu entusiasmo na Aruba Bank su MegaMATCH Car Sale Event 
diasabra ultimo. Debi na gran demanda lo extende e campaña pa algun dia mas. 

Aruba Bank ta cumpli cu su clientenan y a dicidi pa extende MegaMATCH pa un 
siman mas p’asina duna tur hende e oportunidad pa entrega nan aplicacion pa 
un prestamo, sea personalmente of pa medio di mega-car-sale.arubabank.com. 

Aruba Bank ta conta cu cooperacion di tur agencia di auto y motorcycle pa cu 
e extension aki y ta invita esunnan interesa den cumpra e auto di nan soño pa 
check e “match” pa nan presupuesto riba mega-car-sale.arubabank.com y pasa 
awe ainda na e agencia di nan preferencia pa tur informacion necesario di nan 
futuro vehiculo. 

Conseho di Partido di MEP a confirma 
su sosten na lider Evelyn Wever-Croes 



MEP a tene su acostumbrado Partijraad dialuna anochi na Cede di 
MEP. Asistencia tabata grandi y na final di e reunion e candidato y 
presidentenan a confirma nan sosten incondicional na lider di MEP, 
Evelyn Wever Croes. 

“Den Partijraad nos a trata diferente punto, principalmente relaciona 
cu e amienda # 7. Manera mi a declara caba e hecho cu nos no tabatin 
tempo pa comunica cu nos sostenedornan durante reunion siman pasa 
diahuebs, a causa hopi confusion. 

Awor nos ta aclareando e confusion ey. Ora mi candidatonan, presiden- 
tenan y ami cana den hendenan, nos ta ripara cu ainda tin confusion. 

Hopi hende ta kere cu t’e amienda di Desiree Croes a wordo aproba, 
pero esey no ta corecto. Desiree Croes a trek in su amiendanan cu ta- 
bata number 1 y 2. 

Despues e 3 lidernan di fraccion, hunto cu Presidente di Parlamento 
a traha un otro amienda, # 7 den cual ta mantene matrimonio pa 
homber y muher y mes momento duna derecho igual na un grupo cu 
no tin derecho actualmente. 

Tin hende ta kere ainda cu ta matrimonio di persona di mesun sexo a 
wordo aproba. Esey no ta corecto. Es mas, cu e amienda aki matrimonio 
ta keda entre homber y muher. 

Ta importante pa duna mas informacion y asina kita e confusion cu tin 
den comunidad riba e tema aki. 

Esey e miembronan di Partijraad tambe ta sinti, cu nos mester informa 
nos militancia mas. 

Mes momento ta hopi hende awor ta considera MEP como un alterna- 
tiva real mirando con nos a para duro p’e ser humano, apesar di tur e 
critica. 

Cu nos ta para pa nos principionan Social Democrata, cu cual Betico 
Croes a funda nos partido, sin compromete nos principionan y nos 
conviccion. 

Nos tin un caminda ainda pa cana nos dilanti pa comunica cu nos sos- 
tenedornan. Y manera mi a bisa, si ta tuma mi 100.000 ora pa papia 
cu 100.000 hende, mi ta hasi’e. 

Na fin di dia, nos a haci lo corecto y mas y mas hende ta reconoce 


esey. Contrario na Mike Eman y partido AVP, MEP a demostra cu na 
momento di realmente pone e ser humano central, no ta importante 
si bo ta bira popular. 

Nos semper ta pone e ser humano central”, lider di MEP, Evelyn Wever 
Croes a duna di conoce. 

E ambiente na Cede di MEP tabata uno ameno y di hermandad. Por 
nota cu partido MEP ta saliendo mas fuerte di e experiencia aki y cu e 
sosten na lider di MEP ta 100%. 

nj 

Dos homber 
deteni 
relaciona cu 
destruccion 
durante un 
manifestacion 

WILLEMSTAD - Den Consulta di Triangulo (“Driehoeks over- | 
leg”) ratificando e grado di cero tolerancia y riba ordo di Ministerio 
Publico, Polis a haci detencion di dos sospechoso. 

Diamars 13 diseptember 2016, alrededor di 22:30, Polisabayna 
un cas na Abrahams y a detene e homber N.J.C. naci na Corsou 
di 29 aña. 

Alrededor di 23:05 na un cas na Siña Teresa, Polis a detene e 
homber G.D.C. naci na Corsou di 29 aña. 

Tur dos detencion ta relaciona cu cendemento di candela inten- 
cional y destruccion cu a tuma luga siman pasa durante mani- 
festacion. 

A presenta ambos sospechoso dilanti un Fiscal Auxiliar cu a ordena 
nan encarcelamento pendiente di mas investigacion. 

^^ 

Addonsito ta felicita Imelda Geerman-Willems y 
EZ Party Aruba pa show di Masha and the Bear 



DEN fin di siman mi tabatin e 
honor di fungi como maestro di 
ceremonia pa e show di mucha 
Masha and the Bear y nan amigo- 
nan den Cas di Cultura. 


Varios tabata e gruponan di baile 
cu a presenta. Un pabien na NTC/ 
NLG, Chaz Dancers, K2K, EZ Party 
Crew, Candy Dancers, Micky 
Gravenhorst, y tur mucha cu a 
forma parti di e show aki. 

Algun di e figuranan cu por a 
ser mira tabata Masha and the 
Bear, Zootopia, Mickey Mouse, 
Mario Bross y Luigy, Donald 
Duck, Pino y Barney. 


Un pabien y danki na EZ Party 
Aruba, Imelda Geerman pa e es- 
fuerso grandi pa ehecuta e evento 
aki p’e muchanan di Aruba. E 
muchanan a gosa hopi di nan 
idolonan infantil. 


Potretnan cortesia di Gianni 
Irausquin. 

Booklsh Plaza a ricibi 'Danki 

DIADOMINGO, 11 di september ultimo, Booklsh Plaza a ricibi for 
di man di presidente di Fundacion Splica, Ruben Severina, e ‘Danki 
di Bróns’ pa nan trabou di promove literatura na Papiamento/Papia- 
mentu. 

Booklsh Plaza a ricibi e reconocemento aki segun directiva di Fun- 
dacion Splica p’e contribucion na stimula literatura na Papiamento/ 
Papiamentu y aprecio pa autornan cu ta skirbi den e lenga aki. 
Booklsh Plaza ta contribui asina na e sentido historico, conocemento 
di cultura y e lenga Papiamento/Papiamentu. E ‘Danki di Bróns’ ta un 
obra di e escultor conoci Nelson Carrilho. 

Anteriormente na 2004, Bookish Plaza a ricibi un reconocemento 
tambe di Gobierno di Aruba pa su esfuersonan incansabel pa promove 
cultura Arubiano. 

Booklsh Plaza ta estableci na Hulanda. Durante 6 aña caba nan ta 
bende literatura Caribense y obranan na Papiamento via nan website 

Danki di Brons (1): Ruben Severina (presidente Fundacion Splica) y 
Irene de Cuba (manager Booklsh Plaza). E potret ta di Romeo Hoost. 


di Bróns' como reconocimento 

www.bookishplaza.com . 

No solamente novela, tomo di poesia, obranan no-ficcion y buki di 
mucha na Papiamento/Papiamentu, sino tambe bukinan na Hulandes, 
Ingles y Spaño ta obtenibel rib’e website. 

Durante e añanan por topa e team di Booklsh Plaza na diferente activi- 
dad literario cu nan bukinan pa trece e literatura Caribense, especial 
esun na Papiamento/Papiamentu, p’e publico lesado. 

Tur luna Booklsh Plaza ta publica su Booklsh Plaza eZine pa tene e 
lesado na altura di buki nobo, informacion di actividad literario/cul- 
tural, entrevista cu autor y hopi mas. 

Fundacion Splica ta stimula e lenga Papiamento/Papiamentu, literatura 
y cultura di Aruba, Bonaire & Curaçao na Hulanda. 

Nota pa redaccion: 

Adhunto nos ta manda 2 potret. 

Danki di Brons (2): E escultura ‘Danki di Bróns’ di Nelson Carrilho 
(escultor). 




Pa mas informacion por tuma contacto cu Irene de Cuba, number di 
telefon 31 036 8445248, e-mail info(a)bookishplaza.com . 

Kiwanis Club of Palm Beach ta lansa e programa 
Terrific Kids na St. Franciscus College 



Kiwanis 


PA e schooljaar 2016-2017, Kiwanis Club of 
Palm Beach cu hopi alegria ta lansa e programa 
di Terrific Kids na St. Franciscus College. 

St. Franciscus College ta e di dos scol cu ta uni 
nan mes na e tremendo programa aki. 


Alaves, e cabesante di St. Franciscus College, 
Nadine Kirindongo, hunto cu su facultad ta 
hopi emociona y cla pa ranca sali cu e pro- 
grama. 


E programa tin como meta pa reconoce e 
studiantenan cu ta mantene nan mes na cada 
un di e letternan di e palabra Terrific cu ta ta 
consisti di Thoughtful, Enthusiastic, Respectful, 
Responsible, Inclusive, Eriendly, Inquisitive and 
Capable. Mas cu claro cu e programa ta wordo 
splica na Papiamento p’asina e muchanan por 
compronde nan meta. 

For di aña escolar 2013-2014, e programa aki 
ta existi na St. Dominicus College y desde e ini- 
cio e tabata un exito rotundo. 


Kiwanis Club di Palm Beach ta orguyoso di e 
programay tambe di St. Franciscus College cu 
a tuma e proyecto cu man habri, lidera dor di 
e cabesante Nadine Kirindongo. 

Pa mas information di Kiwanis Club of Palm 
Beach bishita nos pagina web na www.kiwan- 
isclubpalmbeach.com of nos Facebook fan 
page na https: //www. facebook. com/kiwani- 
spalmbeach . 


Dialuna ultimo, e programa a wordo lansa riba 
tereno di scol hunto cu tur e muchanan. 
Terrific Kids ta un programa cu Kiwanis Inter- 
national ta promove na scol basiconan unda 
un Kiwanis club local ta existi. Kiwanis Club 
of Palm Beach a dicidi di implementa e pro- 
grama hunto cu y guia dor di e docentenan di 
St. Franciscus College. 


College. 

Pa mas information di Ter- 
rific Kids, bishita http:// 
www.kiwanispalmbeach. 


com/terrific-kids. html . 


Kiwanis 




Nos ta sigur cu esaki tambe 
lo ta e caso na St. Franciscus 


Kiwanis 

Aruba tin un 
experto nobo 
den ley y 
criminologia 

DESPUES di a termina cu su “Master 
Degree of Criminology” na Universidad 
di Leiden na Hulanda dia 26 di augustus 
2014, famia Frolijk a ricibi e grato noticia 
cu mr. drs. Jovanca Frolijk a gradua dia 
25 di augustus ultimo como “Master De- 
gree of Laws” na Universidad di Leiden. 

Jovanca ta yiu di Jos y Bianca Frolijk y 
ta nieta di Patricia Werleman y Mario 
Tromp. 

Un felicitacion special pe di parti su ru- 
man Jomaikel Frolijky di parti di demas 
famia Geerman, Werleman, Frolijk y 
Tromp. 

Estrella Damas a biaha pa Celembia 
pa intercambia practica di futbel 



ESTRELLA Damas ta existi pa un aña y ta bay- 
endo pa nan di dos aña participando den Campe- 
onato di Damas. T’asina cu nos a plania un trip pa 
Colombia pa por intercambia e practica di futbol 
na un otro pais. Esaki sigur a )mda no solamente 
como practicamento di futbol, pero tambe pa 
mira con nan ta haci nan training nan y con nan 
ta mira e deporte di futbol femenino. 

Dia 10 di juli, nos team di Damas a biaha rumbo 
pa Colombia. Na Medellin nos a keda 6 anochi. 
Nos tabatin un dia di training pa por custumbra 
cu e haltura di e pais y tambe e clima. 

Na Medellin nos tabata 3 wega contra 3 diferente 
team. Un di nan ta e team profesional Formas 
Intimas cu ta e miho team di Damas na Colombia. 

Nos a haya oportunidad di bishita tanto e bunite- 
sa di Medellin su cuidad, manera Parque Explora, 
Jardin Botanico, El Peñol y tambe Guatape. Nos 
bishita e famoso stadion Atanasio Girardot unda 
cu nos por a experencia Athletico National train, 
tambe nos a haya un recorido dor di ful e stadion. 

Y asina nos a disfruta di Medellin nos a bay rumbo 
pa Armenia/Montenegro. Aki nos a keda na un 
Finca pa 3 anochi unda tambe dos mucha di e 
team cu yama Bello a uni cu nos team. 

Esaki tabata pa yuda nos team como cu nos falta 
un keeper. 

Na Armenia nos a wordo invita pa un wega na 
Quendio y e wega aki a wordo publica den cor- 
ant y tambe na radio. Nos a haya oportunidad di 
bishita un finca di coffee y siña con nan ta planta 


y cosecha coffee, rib’e ultimo dia nos a bishita 
Parque del Cafe, cu ta un Disneyland chikito 
unda e muchanan a bay den rollercoaster y tambe 
atraccionnan di awa. 

Despues di Armenia nos a bay Cali, nos a bishita 
un shopping mall pa cumpra delaster cosnan 
tanto di futbol y pa famia y asina ki di Cali nos a 
bula pa Aruba bek. 

Nos como un team di apenas 1 aña nos a logra 
un stap grandi p’asina nos mehora mas como un 
team y tambe siña for di un otro pais. Nos biahe 
pa Colombia ta algo unico y cu nunca nos lo lu- 
bida con amabel y con bon nos a wordo trata tur 
caminda cu nos a bay. 

Tanto nos como e Damas a keda cu amistadnan na 
Colombia, pero nos coachnan tambe a haya bon 
contacto cu hende nan di futbol na Colombia pa 
kisas otro aña nos bay atrobe. 

Y asina aki nos por bisa cu nos lo bay Aruba bek cu 
un triunfo di experencia cu cada un di nos a gana. 

Por ultimo, nos kier a gradici y bisa un danki in- 
menso na pueblo di Aruba cu a contribui imenso 
na nos rifa pa por haci e biahe aki un realidad. 
Na tur comerciante na Aruba cu a aporta di un of 
otro manera. Na nos coach (Don) Walter Maduro, 
sr. Gregorio Lezama (Profe), Coach Rodney Ca- 
bral y tambe Nemesis Trapenberg. 

Na Colombia, un danki grandi na Indigo Tours, 
Lan Airlines, Inder y tambe na Papayote Tour. 

Y sin duda nos directiva cu Lionel “Rupi Rupi” 
Croes como presidente, cu a apoya nos den tur 
sentido. 

Jesus de Marchena Acevedo ta 
cla pa debuta den weganan 
Paralympico na Rio, Brazil 


FALTA un dia pa debuta di Jesus de Marchena Acevedo na 
Rio como prome atleta representado Aruba. Despues di un 
eror di comunicacion, Jesus lo participa den a lOOm freestyle 
mayan pa 9:30am, orario di Brazil. 

E extra dianan a duna nos atleta mas tempo pa acomoda y 
prepara pa duna su miho presentacion. E situacion a sirbi 
como un motivacion pa Jesus cu ta cla pa representa Aruba 
pa prome biaha den weganan Paralympico. 

Na otro banda, e Aruba Paralympic comitee tambe ta hopi 
bezig cu reunion importante pa crece e movecion di Para- 
lympic na Aruba creando acuerdonan cu otro paisnan cu lo 
tin evenemento durante e añanan binidero na caminda pa 
Tokyo 2020. 



Premio di scriptie VanEps Kunneman VanDoorne otorga na Aruba 



Diahuebs 7 di september a 
otorga e VanEps Kunneman 
VanDoorne permio di scriptie 
na Aruba. E ganador e aña aki 
tabata Stacey Kransen. E1 a 
ricibi e premio, consistiendo 
di un certificado y un cheque, 
durante un ‘Thesis Award Night’ 
di Universidad di Aruba. 

Tur aña ta otorga e premio di 
scriptie p’e miho scriptie na final 
di estudio di studiantenan di ley 
di e Universidad aki. 

E aña aki e Facultad di Ley a 
nomina dos scriptie p’e VanEps 
Kunneman VanDoorne premio 
di scriptie. 

E scriptie ganador a wordo 
scoge dor di un comision di 
evaluacion, di cua tambe abo- 
gado Steffen Hagen, manager 
di e establecimento di VanEps Kunneman 
VanDorne na Aruba, a forma parti. Ora di scoge 
e scriptie ganador a tuma na consideracion 
diferente criteria, incluyendo formulacion di 
pregunta, originalidad y structura. 

E scriptie ganador di Stacey Kransen cu e titulo 
‘Un Tata tambe tin derechi’ ta dirigi riba’e pre- 
gunta te na unda e derechi di tin contacto cu e 
tata cu no ta casa cu e mama y cu no tin auto- 


risacion por wordo fortalece na beneficio di e 
yiu. Segun e comision di evaluacion, un scriptie 
cu relevancia tanto social como huridico. 
Ademas, a elogia e scriptie pa motibo di su bon 
structura y consistencia. 

Pa conclui, e comision a menciona cu Kran- 
sen a logra tambe pa presenta solucionnan 
no-huridico sin cu nan tabata improbabel of 
artificial. 


Como organisacion caminda conocemento ta 
central, VanEps Kunneman VanDoome ta duna 
hopi balor na enseñansa. Bon enseñansa ta 
crea oportunidad p’e generacionnan benidero 
den e sociedad Caribense den cua e oficina 
mes ta opera. E entrega anual di e VanEps 
Kunneman VanDoorne premio di scriptie tanto 
na Aruba como na Corsou ta forma un inicia- 
tiva pa sostene esey. 

Aruba Lions Club ta yama Aruba danki pa contribui 
na nos rifa From the Community to the Community 



ARUBA Lions Club ta hopi contento cu e pueblo di Aruba cu en grande 
a contribui pa haci’e nos rifa “From the Community to the Community” 
un exito cual a tuma lugar dia 26 di augustus utimo den presencia di 
notario mr. Ralph Yazagaray. 

Intencion ta pa nos ripiti e rifa aki otro aña a base di e aceptacion recibi 
cu e rifa diferente aki ya cu comunidad Arubano ta custumbra cu Aruba 
Lions Club ta rifa solamente cas pa e ultimo 69 aña. 


E number ganadornan ta: 

09685 Premio 1. Un Kia Picanto pa sr. D. Croes; 

09132 Premio 2. Un Cruise pa 2 persona plus air tickets pa Airport 
Authority; 

06020 Premio 3. Un 17 inch Laptop pa M. Rosa; 

15794 Premio 4. Dos Mountain Bikes pa H. van de Berg; 

13802 Premio 5. Fl. 1000,- en efectivo pa G. Roga. 


A traves di e comunicado aki nos di Aruba Lions Club kier un biaha mas 
felicita e ganadornan di nos rifa. Nos kier a pidi e comunidad pa keda 
pendiente pa nos tremendo rifa di nos 59 cas. 


Recordatorio: 

Anochi informotivo po 
moyornnn na Colegio EPI 


UNIDAD Salubridad y Servicio di Colegio EPI ta recorda tur mayor y representante 
di e studiantenan cu ta den prome aña rib’e anochi informativo cu lo tuma luga awe 
diahuebs 15 di september. E orario ta di 7:00pm pa 9:00pm den e auditorium di Co- 
legio EPI. 



EOUCACiON PROFEStONAL iNTERMEOIO 


CdegoEPI 

Directie, Staf y Personal 
ta anuncia fayecimento di: 

Sr. AugiEt Edzard Danker 

Mihor conoci como ‘Guus’, ‘Gus’ 
of ‘Charlie di Charlie’s Bar’ 

Na bida tata di nos colega Ankie Danker, 
Directeur Bedrijfsvoering. 

Nos ta expresa nos mas proñindo condolencia na 
Ankie y demas famia y ta deseanan hopi forsa den e 
dianan dificil aki. 

Cu ‘Guus’ sosega na paz den brasa di señor. 

Cumana #44 
E; royalfuneralhome@hotmail.com 





Tel: 586-4444 / 733-2906 
/ 593-0857 / 731-5847 


Lagrima y flornan por seca, su recuerdonan y tur loke e la 
hasi y significa pa nos lo keda graba pa semper den nos 
mentey curason. 

"Cerca Dios mi alma ta na paz, ta di Dj'e mi salbacion ta bini" 
Salmo 62:1 

Cu inmenso tristeza na nos curason nos ta participa 
fayecimento di: 


Rosa de Lima 
Tromp-Tromp 

Mihor conoci como: 

"Jojo of Mama Jojo" 
*30-08-1926 - t10-09-2016 
Viuda di: tJose"Djo"Tromp 


Na nomber di su: 

Yiunan: Bernadeta"Deta"y Esteban"Banban"Maduro 
Rudolf"Rudi"Tromp na Hulanda 
Scharmila "Lila"Tromp 
Alida "Dachi"y David "Tachi" Franken 
Nietonan: Aaron Franken y Shamica Erasmus y yiunan 
Joanne Maduro, Josette Maduro, 

Jonathan Maduro y Erilu Arcaya y yiu 
Daisy Boekhoudt 

Bisanietonan: Josthan Maduro, Jeevan y Erian Maduro 

Andre da Silva, Christian Boekhoudt 
Sharmee Rafaél y yiu na USA 
Rumannan: Benito"Buchi Ben"y SaraTromp 

Victorino"Tilin"y RosaTromp 
Cuña y swanan: VeronicaTromp, EgidioTrompy famia 
Vda. Irena Koolman y famia 
Francisco Tromp y famia 

Sobrino y sobrinanan, primo y primanan, Comper y 
comernan, ihanan 

Compañeronan, zusternan y broedernan di San Pedro 
Paviljoen afdeling Azalea 

Zusternan di Alfa Hulp; Sra. Emma Henricus y famia, Sra. Jeta 
de Cuba y famia, Sra. Rica Bernadina y famia, Sr.Theo 
Zievinger y famia 

Demas famia:Tromp, Maduro, Franken, Erasmus, Arcaya, 
Boekhoudt, da Silva, Rafaél, De Freitas, Gavidia, Baarh, 
Dijkhoff, Bernadina, Ridderstaat, Gomez, Vrolijk, Martinez, 
Seegers, Geerman, van Dalen, Jacobs, Quandus, Hart, Croes, 
Kelly, Christiaans, Lampe, Henriquez, Flanegin, Lopez, 
Werleman, Diaz, Orman, Rosel, Velasquez, Giel, Wolff, Farro, 
Martis, Koolman, Frank, Williams, Zievinger, Feliciana, Colina 

Demas famia ta invita tur amigo-, bisiña- y conocirnan pa 
asisti na acto di entiero cual lo tuma lugar diahuebs 15 di 
September di 2'or pa 4br di atardi na misa Santa Anna na 
Noord, despues saliendo pa Santana catolico na Noord. 

Oportunidad pa condolencia; Royal Funeral Home, diaran- 
son 14 di September di 7'or pa 9'or di anochi. 

Ta bay tin un box disponibel pa donacion pa San Pedro 
Paviljoen afdeling Azalea 

Nos disculpa si den nos tristeza nos por a lubida cualkier 
famia of conocir. 

Nos ta lamenta cu despues di entiero nos no por ricibi 
bishita di condolencia na cas. 



1 ó di september 201 ó 

Invitacion pa comunidad asisti 
Rosario Bibo na Alto Vista 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Onze Lieve Zus, tante, Groottante, Overgroottante, Schoonzus, 

Nicht 

Is rustig ingeslapen 
Zij was altijd goed voor ons allen 


ILSEMARIE 
Theresia Zaandam 

"Juffrouw llse" 

07-10-1940 09-09-2016 


42 jaar kleuterjuf, Hoofd Reina Beatrix Kleuterschool en tot 
aan haar pensioen, Hoofd Arco Iris Kleuterschool. Na haar 
pensioen, invalster op diverse scholen op Aruba. Een groot 
sportsvrouw. 

Broers en Zusters 
Remie Zaandam en familie 

Cyrill, Mathilda Zaandam-Verhees en kinderen (Ned) 

Vera, Bert Schotborg-Zaandam en kinderen 
Stanley, Anella Zaandam-Perotte en kinderen 
Leendert Zaandam en kinderen (Ned) 

FrankZaandam en kinderen 
Detta, Bob Suurendonk-Zaandam en kinderen 
tEric, Wed. Melva Zaandam- Arends en kinderen 
Carla, Jimmy Oduber-Zaandam en kinderen 

Louise Smit 



COMISION organisado ta 
invita tur hende pa asisti na 
otro Rosario Bibo diabierna 
awo, 16 di september na Ka- 
pel di Alto Vista pa 7:30pm. 

Na e ocasion aki lo resa pa 
henter nos isla, pa trankili- 
dad y felicidad den cada cas 
di famia. 

Awo cu nos comunidad ta 
experiencia diariamente mo- 
mentonan di angustia pa 
motibo di actonan violento, 
nos mester uni den oracion pa 
Birgen di Alto Vista proteha 
nos baranca tan stima. 

Pa nos pueblo uni mas y mas 
pa combati tur influencia 
negativo. Pa nos hobennan 
keda libra di tur maldad cu 
por perhudica nan formacion 
como un bon ciudadano. 

Un bes mas, un invitacion pa 
tur hende, pa reuni diabierna 
16 di september pa 7:30pm 
pa hunto presenta e Rosario 
Bibo na honor di Birgen di 
Alto Vista y pidi’e su protecci- 
on pa nos isla y su hendenan. 


De gehele familie wenst een speciale dank te betuigen aan 
haar zeer geliefde inwonende nicht Khalilah die haar tante de 
laaste 5 jaar trouw heeft verzorgt en haar kinderen Shanyiah, 
Me'Shaq en Alyviah die hun groottante elke dag veel vreugde 
hebben bezorgt. 

Broer Frank voor zijn gezonde eten in het weekeinde 
Alle overige neven en nichten 

Dank aan het Wit Gele Kruis 
Dr. Samuels 

Kapper aan huis, Jocelyn Garcia. 

Goede vriendin, Marjorie en Ramon Stomp en kinderen (CUR) 
Dika, Iri, Beati en kinderen 

Chip vrienden, Robby, Susan, Zulma, Roy, Ika, Helen, Isora. 
Buren, Federico, FamTorres, Yotti, Fam Orman, Filomena, 
Beaulah, Paisa, Quandt, Louis en echtgenote. 

Familie, Zaandam, Warning, Vilt, Dubos, Smit, Verhees, 
Schotborg, Perotte., Suurendonk, Arends, Oduber, Pedro. 
Verdere familie in Nederland en Suriname. 

Gelegenheid tot condoleren is op woensdag 14 September 
van 7pm tot 9pm Aurora Funeral Home. 

Op 15 September is er gelegenheid tot afscheid van 2pm tot 
4pm Aurora Funeral Home, waarna de crematie zal plaatsvin- 
den. 

Gelieve geen rouwkleding, onze zus was een vrolijk persoon. 


RICIBI^j 

áwehaiñtaS 

TURDIAREN 



Registra awo! 


Manda bo e-mail na 
noticia@aweiiiainta. com 

Playoff HEINEKEN fast pitch AA di ASB ta inicia diabierna awor 


Royal Power cu e termina campeonato 
regular na prome luga lo topa Pizza 
Hut Monsters den un ^^best out of Z" 


DESPUES di un tremendo 
campeonato HEINEKEN fast 
pitch di Aruba Softball Bond 
tur cos ta cla pa inicia cu Playoff 
pa determina campeon 2016 di 
Aruba. 

Campeonato e aña aki ASB a 
organisa esaki den un format di 
“double header”. Esaki a causa 
un impacto grandi y positivo. 
Ekiponan a hunga un total di 24 
wega prome cu Playoff. 

Royal Power kende a termina 
na prome luga cu 21 victoria y 3 
derota lo topa su rival Pizza Hut 
Monsters kende a termina cu 20 
victoria y 4 derota den un serie 
di “best out of 3”. 

Ganador di e serie aki ta garan- 
tisa sub-campeon, mientras e 
perdedor lo inicia un serie nobo 
di 3 wega contra e ganador di e 
serie entre number 3 (Spuiters) 
y number 4 cu lo ta (Macuarima 
of Balashi). 

Diabierna awo, cuminsando pa 
7:15pm, Royal Power ta bay 
contra Pizza Hut Monsters den 
un “double header” riba veld di 
Kudawecha. Dado caso cu mes- 
ter un di 3 wega, esta un wega 
decisivo, esaki ta riba schedule 
diadomingo 18 di september pa 
6:15pm na Kudawecha. 

Diadomingo 12:00pm lo tin e 
prome wega di final di A-Klas 
despues ta continua un “double 
header” entre Spuiters y ga- 
nador di (Macuarima contra 
Balashi), terminando cu Royal 
Power contra Pizza Hut Mon- 
sters si ta necesario. 

Pues diadomingo lo tin wega- 
nan crucial riba veld di Kudawe- 
cha. Softball fast pitch den pleno 
desaroyo! 



Cumana 76 
Oranjestad,Aruba 
. Tel: 588-6699 

Fax: 588-6698 
, Cel: 593-0857 / 560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

A bai sosega den brasa do Señor: 



Norma Cicilia Heyer Becker 

Norma di Carmelo 
1-09-1934-t08-09-2016 

Na nomber di su: 

Esposo: Carmelo Heyer. 

Yiunan : Ronald Heyer y compañera di bida Cecilia Ras 
Alexandro Heyer 

Nieta y nietu nan: Ronald Gregory Heyer y Yohandy 
Arelis Amanda Heyer y Francis 
Leandrick A. Heyer y famia 
Lexandra S. Heyer 

Biesnieto : Zaiden Ronald Heyer 

Rumannan : Leonard Beckery Famia. 

Nolda Becker Barkmeyer i Famia. 
Robert Iparraquirre y Famia. 

Unico tanta : Chila Salas na Venezuela 

Sobrino- y sobrinanan na Corsow y Hulanda 
Swa y Cuñanan na Corsow y Hulanda 
Comer y Compernan, primo- y primanan 
Tur bon bisiña y conocirnan. 


Demas Famianan na Aruba, Corsow y Hulanda : Becker, Heyer, 
Iparraquirre, Barkmeyer, Statie, Walroud, Sambo, Mambre, 
Meulens, Salas, Lesire, Ursula, Sambo, Willems, Wester. 

Acto di despedida y entiero lo tuma lugar na Aurora Funeral 
Home diahuebs 15 september 2016 di 9'or pa 11 'or di mainta y 
despues lo sali pa Santana Central Sabana Basora. 

Disculpa nos si den nos tristesa nos por a lubida cualkier famia. 
Nos disculpa pero no ta ricibi bishita despues di entiero. 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Dios ta amor.. .y amor ta Dios, 
maske mi no ta e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu honda pena pero conforme cu boluntad di Dios 
nos ta anuncia fayecimento di : 



Juan de Dios Agudelo IVlejia 

Mihorconoci como"Juan el Duro" 

*19-04-1954-t12-09-2016 

Na nomber di su 

Compañera di bida: Concepcion Carela"Pura" 

Unico yiu: Gary y Jantaly Agudelo-Boekhoudt 

Yiunan du criansa: Miriam S. Carela &yiunan 

Rosmery Carela yjulio Villar y yiunan 
Johann Dijkhoff y Alexander Lambrinos y 
yiunan 

Nietastima: Garienne M. Agudelo 

Rumanan: Gloria Maria Echeverri y famia 

Jose Argemiro Echeverri y famia 
Damaris Echeverri y famia 

Sobrinonan y sobrinanan 

Conuegronan: Marco"Chomai"y Janet Boekhoudt y famia 

Amigona sercanos: Jairo Cuero y famia, Arturo Calle y famia, 
Antonio Cano y famia, Pedro Gil y famia, 
Alirio y famia, Gerber Briezen y famia, 
Stanley Henriquez yfamia, 

Jersey Moncaleano, Alfredo"Vi"Vrolijky 
famia, Marcelino Boekhoudty 
Estephany Croes 

Voetbal Club: Atletico y Teachers Footbal Club 

Demas famianan na Colombia, Rep. Dom. Y Aruba, Meija, 
Echeverri, Agudelo, Carela, Murgueito, Rosario, Bello, Feliz, 
Rodriquez, Villarañe, Dijkhoff, Vrolijk, Boekhoudt. 

Adress pa condolencia Aurora Funeral Home, diabierna 16 di 
September 2016 for di 7'or pa 9'or di anochi. 

Ta invita pa asisti na despedida di cremacion diasabra 17 di 
September 2016 for di 9'or pa 11 'or di mainta na Aurora 
Funeral Home. 

Introduciendo e Solucion Bancario Completo pa Aruba! 

Aruba Bank ta lansa website renoba, sistema 
online ^^State-of-the-Arf^ y Mobile App i 





^merd 






Cel 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


"Laga tur locual cu ta speranni ta bunita 
Laga tur locual cu mi encontra ta bunita 
laga tur locual cu ta rondonami ta bunita 
Laga tur locual mi laga atras ta bunita 
y laga esakinan termina den tur bunitesa" 


Cu inmenso tristesa na nos curason pero conforme cu Dios su 
voluntad nos ta participa fayecimento di: 



Sra. Emiliana Antonia 
Evertsz-Eckmeyer 

mihor conoci como 
"Mimi"/"Juffrouw Emiliana" 
vuida di Eduardo (Doei) Evertsz 
8/8/1933-+12/9/2016 


Na nomber di su: 

Yiunan: Anthony Evertsz y Hellen Lampe 

Sharon EvertszyJohn Henriquez 

Nietonan: Anthony Evertsz, Antoine Evertsz 

Jordan Kelly 

Rumanan: Dominico y Dora Bermudez 

Theresa Eckmeyer 
Francisca Eckmeyer y Ger Paford 
Mena y BitoTromp 

Manera ruman: Lina y Rey Farroy famia 

Swaycunanan: EnnieCroes 

Frida Evertszy famia 

Leonilda (Kitty) Eckmeyer-Gonzalez 

Julius Halley y famia 

subrino y subrinanan: Ruben Bermudez y famia 

Fredy Bermudez y famia 
Dolfi Bermudezy famia 
Orlando Bermudezy famia 
Carlos Bermudez y famia 
Martin Eckmeyery famia 
RuthTrompy famia 
Richard Tromp y famia 
Marion Tromp y famia 
VictorTromp y famia 

Tur su primo y primanan, ihanan, amigo y amiganan, conocir- 

nan, su grupo Flor di Bini Bini 


Demas famianan: Evertsz, Eckmeyer, Kelly, Henriquez, Lampe, 
Bermudez,Tromp, Farro, de Cuba, Jacobs, Dennert, Halley, 
Croes, Leonora, Werleman, van der Biest, Albertsz, Figaroa, 
Calmes, Lee. 


Ta invita pa asisti na acto di entiero cu lo tuma lugar diasabra 
17 di september 2016 pa 4or di atardi na misa Santa Anna na 
Noord, despues lo sali pa Santana Catolico na Noord. E 
restonan di nos defunto stima lo reposa for di 2or den misa. 


Adres pa condolencia: 

Aurora Funeral Home, diabierna 16 di september 2016 di 7or 
pa 9or di anochi. 



Mainla 


Tel: 583-1400 Fax: 583-1444 







Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


" Mi ta yen di bon animo, i ta preferá mas bien di ta ousente di 
e kurpa i na kas serka Señor" 


I Kor. 5:8 


Cu dolor na nos curason pero conforme boluntad di Dios nos 
ta anuncia fayecimento cristianamente di: 



Griselda Altagracia Jessurun Isenia 

Mihor conoci como "Ella" 

*14-07-1936-t10-09-2016 


Na nomber di su : 

Esposo: RudyJessurun 

Yiu: Carlos Jessurun 

Nuera: Marlene Jessurun 

Nietonan : Brandon Jessurun 

Venae Jessurun 
Vanessa Jessurun 

Rumannan : Nelson Isenia y famia 

Noris Conradus -Isenia y famia 
Winston Iseniayfamia 
Mayra Barendregt-lsenia y famia 
Ingrid Carrega-lsenia y famia 
Eric Isenia y famia 

Cuñanan : Sra. Georgine Pracht 

Angelique Wederfoort 
Famia Heinze-Geerman 

Su tantanan, primo- y primanan, sobrino- y sobrinanan, famia 
Jesserun y tur demas famianan. 

Tur su rumannan den Cristo. 


Un danki special na Gladys Gibbs, Maridis Pereira y Dr. Brigitte 
Every 


Ta invita pa acto di despedida y entiero cu lo tuma lugar na 
Aurora Funeral Home diasabra 17 september 2016 di 1:30'or 
pa 4'or di atardi y despues lo sali pa Santana Central na Sabana 
Basora. 


En bes di flor y krans nos ta pidi un donashon pa imprenta e 
ultimo buki cu Ella a tradusi pa muchanan titulá" Mi buki di 
bida". 


Nos disculpa pero despues di entiero nos no ta ricibi bishita di 
condolencia na cas. 


DURANTE di un conferencia di 
prensa na nan oficina principal na 
Camacuri, Presidente di e Conseho di 
Administracion di Aruba Bank, Mich- 
iel Helfrich a introduci Aruba Bank 
su website renoba www.arubabank. 


com. sistemabancario online avansa, 
y un Aruba Bank Mobile App nobo. 


Segun Michiel Helfrich “Nos ta pone 
hopi atencion na loke nos clientenan 
ta pidi y como reaccion, nos sistema 
bancario online awo tin un cara nobo 
y ta conoce un mehoracion pa inclui 
ainda mas servicio, cuminsando awe. 
E website www.arubabank.com. 
Aruba Bank Online y e Aruba Bank 
Mobile App ta provee clientenan cu 
acceso na e banco 24/7, for di unda 
cu nan ta.” 

Den transcurso di e ultimo dos añan- 
an, Aruba Bank a haci inversionnan 
miyonario den tecnologia “state-of- 
the-art” y inovacion pa ofrece miho 
servicio na su clientenan, sucursal- 
nan “self-service”, como tambe ser- 
vicionan digital. 


Awe, nan ta orguyoso di por presenta 
e inversion mas grandi den servicio- 
nan bancario na Aruba, treciendo 
servicionan bancario digital di e nivel 
mas halto na Aruba. 

De facto, nan a introduci un forma 
di “banking” completamente digital, 
hasta pa clientenan nobo cu ta desea 
di uni na Aruba Bank! 


E servicionan lo ofrece acceso facil 
pa uza, online y den “real time” pa 
cuenta(nan) y servicionan bancario, 
incluyendo servicio pa habri cuenta 
y maneho di cuenta, cambionan den 
informacion personal y “uploading” 
di documentonan personal, transfer- 
encia interno y externo, pagonan di 
utilidad, “address book” y notifica- 
cion di biahe. 


Marc Kwaad, director ehecutivo en- 
carga cu supervision di avancenan 
tecnologico y inovacion, a bisa cu “pa 
haci online banking mas conviniente. 

I bancario 
lobo 

Aruba Bank Mobile App a agrega e 
funcion di acceso pa servicionan di 
online banking como un “soft-token” 
y pues e cliente no mester hiba e 
“hard token” (ABO Pass)” mas cu ne, 
pues por genera un pin code for di bo 
telefon mes.” 

Ademas, Wendy Koffy, como e ger- 
ente encarga cu e proyecto pa e pro- 
ceso, tabata contento pa anuncia cu 
lo transferi e clientenan existente di 
Aruba Bank Online pa e plataforma 
nobo den e proximo luna, mientras cu 
clientenan nobo lo tin acceso mesora 
na momento cu nan habri un cuenta 
via di e website mes. 

Aruba Bank tambe a introduci su 
website completamente renoba, 
www.arubabank.com . 

E website nobo ta ofrece un experien- 
cia di cliente superior y ta optimalisa 
pa uzo den tur “browser”, tablet y 
smartphone. 

Den transcurso di tempo cu e uzo 
di “mobile” ta birando mas popular 
pa acceso di servicionan bancario, e 
website lo ta ofreciendo funcionnan 
avansa pa “smartphone”. 

Aki por download e app tambe via 
Google Apps Store y App Store. 

Cu un imagen vibrante y nobo, na- 
begacion y “search” facil pa uza y 
hopi otro funcion, e website nobo 
ta construi di acuerdo cu standard 
nan di mas moderno, cu e obhetivo 
pa haci “banking” mas facil, rapido y 
miho pa nos clientenan. 

Algun di e funcionnan di e website 
nobo ta pa: Bira un cliente nobo 
(habri cuenta nobo) y funcion nobo 
pa maneho di cuenta, activacion 
online di carchi, declara carchi cu ta 
perdi of a wordo horta pa medio di e 
website, entre otro. 

Pa mas informacion, por fabor bishita 
www.arubabank.com pa wak e selec- 
cion di solucionnan financiero nobo y 
e videonan di demostracion di e fun- 
cionnan nobo di Aruba Bank Online 
y Aruba Bank App. 



ArubabaTi] 


Arubaba.1 


Arubab] 


Arubal 


Arubal 








Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Porque para mi el vivir es Cristo, 

Y el morir es ganancia" 

Con inmenso dolor en nuestros corazones pero siendo la 
voluntad de Dios anunciamos el fallecimiento de: 




Jose Luis Bedoya Gaitan 

Mejor conocido como"EI Profe" 
3-09-1953-t10-09-2016 


En nombre de 

Sus hijos en Colombia: 

Su hermano en Aruba: 


Katlin Jimenez y Erik Yair Jimenez 
Hector F. Bedoya 


Sus hermanos en Colombia: Jesus Bedoya 

William Bedoya 
Rene Bedoya 

Su madre en Colombia: Alicia E. Gaitan 

Su cuñada: Aceneth Alzate 

Velorio es en Aurora Funeral Home, Jueves 15 de septiembre 
2016, de 7 á 9 de la noche. 

Acto de despedida se efectuará en Aurora Funeral Home 
Viernes 16 de Septiembre 2016 de 2 á 4 de la tarde. La 
cremacion tomará lugar en seno familiar. 




Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento y Invitacion 

Den nomber di famia Zievinger, Dirksz, Ridderstap y Orman, 
nos kier a gradici 

na tur esnan cu di un manera of otro a mustra nan atencion, a 
duna nos sosten durante enfermedad y fayecimento, cu 
tawata presente cu nos na e momentonan dificil y den nos 
dolor y tristeza pa cu nos defunto stima : 


RAYMUNDO FELIPE ZIEVINGER 

Na tur famia, primo y primanan, achterprimo y achterpri- 
manan, tur bisinja, amigonan, conocirnan, excoleganan. 

Tur cu a manda flor y krans, mensahenan via Facebook, 
Whatsapp, cellulair y yamadanan di telefoon. 

Un danki especial na: 

Zorger: Sr. O'Neil Romero 

Ayudantenan na cas: Sra Celeste Guzma, Srta Elizabeth 
Stafy personal diTrigt Huisartsen, Stafy Personal di Botica 
Medic (ex Botica Kibrahacha) 

Sr Patan Faro y su caha di orgel 
Sr EttyToppenberg 

Staf y personal di Aurora Funeral Home pa e bon trato y 
excelente servicio 

Alavez ta extende un invitacion pa un misa cu lo tuma lugar 
Diavierna awor 16 September, 2016 
7pm na Misa San Francisco. 

Boso presencia lo ta altamente aprecia. 

Un biaha mas MASHA DANKI di profundo di nos curason. 

Universidad ta yama tur studiante "bon bini" na e Aña Academico 2016-2017 



DOS siman pasa, Universidad 
di Aruba tabatin nan siman di 
introduccion. E aña aki nos tin un 
record di studiante cu a inscribi 
cual ta un tiki mas cu 230 hoben 
cu a dicidi di sigui nan estudio na 
Universidad. 

E obhectivonan di e siman di 
introduccion tabata: 

Pa studiantenan cera conoci cu 
otro studiante, docente, Decanon- 
an y Rector di Universidad; 
Participa na diferente curso cu lo 
yudanan na inicio di nan estudio 
y tambe cera conoci cu nan pasion 
y otro studiantenan cu ta comparti 
e mesun pasion; 

Traha ariba nan fundeshi aca- 
demico; 

Papia y intercambia di ideanan 
tocante nan expectativa y experi- 
encia di Universidad; 

Promove desaroyo personal; 

Haci actividad deportivo y pasa un 
tempo dushi cu otro. 

Nos a yamanan bon bini na nan 
famia nobo na Universidad di 
Aruba. 

E program tabata lo siguiente: 

E siman a cuminsa cu un ceremo- 
nia di bon bini na tur studiante den 
nos parke cu plantacion bunita y 


bon manteni. Docente Thais Ni- 
erop hunto cu Ivelisse Simon di ul- 
timo aña y tambe alumni Marisol 
Maldonado Sanchez a splica stu- 
diantenan e oportunidadnan local 
y internacional cu Universidad 
di Aruba ta ofrece. Tambe nan a 
splica den tur detaye e aspectonan 
esencial cu cada studiante mester 
tin pa por logra nan meta. 

E tema di e aña aki ta: 
Universidad di Aruba ta ofrece 
un experiencia local cu diferente 
oportunidad global. 

Como simbolo nos a uza un apel- 
sina. Prome cu bo por come un 
apelsina bo mester kita su casca. 
E casca ta algo util, pero tin biaha 
e ta zuur of duro. Y asina bida 
tambe ta. 

Tin biaha nos ta pasa den duro 
pero nos tin cu sigui, pasobra nos 
sa cu algo dushi ta warda nos. 

Y e dushi cu ta warda tur studi- 
ante na final ta nan diploma den 
man y cu nan lo ta bon prepara pa 
enfrenta nos comunidad. E apel- 
sina parti den ocho ta representa 
e 8 aspecto esencial pa por ta un 
studiante exitoso na Universidad 
di Aruba. 


E 8 aspectonan aki ta: 

Amplia bo conexion profesional y 
personal; Creatividad; Resistencia 
(Resilience); Perseverancia; Re- 
sponsabilidad social; Pensamento 
critico; Mindfulness (consciente di 
e presente); Explora. 

E apelsina parti den ocho ta repre- 
senta e 8 aspecto esencial pa por 
ta un studiante exitoso na Univer- 
sidad di Aruba. Nos ta kere firme 
cu no solamente e parti academico 
ta di importancia, pero tambe e 
formacion di bo persona. 

E temanan 

E anochi a sigui cu un “happy 
hour” unda tur tabatin e posibili- 
dad pa socialisa y cera conoci cu 
staff y docentenan di Universidad 
di Aruba. 

E di dos dia a sigui cu nos famoso 
UA-Quest bou guia di di nos studi- 
antenan. E anochi a cera unda tur 
studiante por a disfruta di un cum- 
inda dushi sirbi dor di nos Rector 
Dr. Glenn Thodé, decanonan Tim 
Croes y John Wardlaw y diferente 
docente di e programa di FHTMS. 
E di tres dia, cual tabata diahuebs 
atardi nos a cera e actividad cu 
weganan popular na beach bou 
guia di Richard Trimon di OSA 


hunto cu O’week crew. 
Remarcabel tabata cu mainta e 
studiantenan a haya oportunidad 
pa haci diferente actividad mane- 
ra, core bais den mondi, canoe, 
yoga, wega di futbol na beach, 
fotografia y baila salsa. 

Nos tin cu bisa cu nan a gosa y 
alabes nan a siña conoce diferente 
studiante cu tin e mesun pasion. 

Contento y satisfecho 

Debi na e reaccion positivo cu nos 
a ricibi nos ta sumamente satis- 
fecho cu e studiantenan a gosa y 
a sinti nan mes “bon bini”. 

Nos ta contento pa bisa cu tur e 
diferente organisacion pa stu- 
diante manera Circle K, SUA y 
Toastmaster a haya miembro 
nobo, pasobra nan a keda hopi 
impresiona cu e actividadnan cu 
e organisacionnan ta brinda. 

Di parti di e personal di Universi- 
dad di Aruba nos ta desea tur stu- 
diante exito den nan carera aca- 
demico. Danki na tur cu a contribui 
na un siman exitoso,productivo y 
fructifero. 

Danki special ta bay na tur e miem- 
bronan di Circle K, SUA, ‘student 
crew’ di OSA y famia di Universi- 
dad completo! 

ATECH Cenference ta ranca sali awe! 

1 2 breakout session, demo pitch, Pl>y Lab y mucho mas 


AWE merdia pa exactamente 13:00 ATECH 
Conference 2016 ta ranca sali cu e prome 3 
breakout sessions p’asina start e conferencia 
oficialmente. 

Despues di lunanan di preparacion, por fin awe 
ta e gran dia unda cu un biaha mas Aruba lo bay 
experencia e TECH conference di mas grandi 
den Caribe. 

A trece varios speakers y investors internacional 
manera Kelly Hoey, Heather Gallagher di Burn- 
ing Man y Oscar Kneppers di Rockstart Aruba 
pa forma parti di ATECH Conference. Pues awe 
tin un dia sumente interesante caba pa esnan 
cu kier sa di e latest trends rond di mundo den 
marketing, branding, emailing, blogging y 
mucho mas. 

Lo sigui diabierna cu e “Demo Pitch Day” pero 
tambe e prome “Rockstart Answers” den Caribe. 

Durante e Demo Pitch Day, publico lo bay pres- 
encia e startups selecciona presenta nan idea 
pa convence un panel di expertonan local y 
internacional pakico nan merece e gran premio 
di $20.000 pa inverti den nan concepto. 

Aña pasa e startup ‘Agro Central’ di Jamaica a 
bay cu premio mayor despues cu nan concepto 
a sali ganador entre e 5 startups cu a participa. 
E aña aki ATECH a ricibi mas di 100 aplicacion 
for di rond mundo pa competi den e Demo 
Pitch day. 

Esaki sigur ta algo cu a surpasa tur expectativa. 
For di tur e aplicacionnan entrega, a selecta e 
12 miho startups, di cual por cierto dos startup 
ta local. 

E aña aki tin startups den ramo di Financial 
Tech, Travel & Hospitality y Internet of Things 
cu lo bay competi. 

Dia 16 y 17 por bishita tambe e “Tech Pl>y 
Ground” unda lo tin oportunidad di experimen- 
ta cu e. o. 3D printer, 3D Scanner y mucho mas. 

ATECH Conference sigur lo bai)^a un evento pa 
tur esnan cu kier sa kico ta e ultimo trends den 
tecnologia, pero tambe den ramo di marketing, 
branding, emailing, blogging y mucho mas. 

Si bo no tin bo entrada ainda por cumpra esaki 
desde awe mainta 10:00 na Hilton ora cu cum- 
insa cu registracion. 

Por sigui ATECH riba www.facebook.com/ 
ATECHConference of por download e app di 
ATECH riba iTunes y Google Play gratis. 




TECH 


PL>.V 


GROUND 

POWERED BY ELMAR 


ATECH, IN COLLABORATION WITH BRENCHIE’S 
LAB, INTRODUCESTECH PLAYGROUND 

AWHXPHR!HKniALLAB 

DATE: SEPTEMBER 16 AND 17 
WWW.ATECHCONFERENCE.COM 


ENGAGE IN SIMPLE AND PLAYFUL PROTOTYP- 
ING, OESIGNING WIRE-FRAME APPS, BUILOING 
MOCK-UPS WITH LEGO, 30 PRINTING AND SCAN- 
NING, PROGRAMMING AROUINOS, EXPLORING 
THE INTERNET OF THINGS, AND COLLECTIVELY 
BRAINSTORMING ON THE IDEA BOARD. 





































36 


AWEMainta Diahuebs, 15 September 2016 


Celery ta e programa di poyroll pa tur tipo di compania 


DI un compania chikito pa un organisacion grandi, Celery su software 
di payroll semper 

ta fit perfectamente. Awor cada ken por controla y procesa su payroll 
lihe, sigur, na 

cada momento y for di unda cu ta via computer of tablet. 

Celery no ta un one size fits all payroll software. E ta completamente 
adaptabel na con 

abo kier haci bo payroll, sea ta pa un un compania chikito cu un of dos 
empleado, un 

compania mediano of un organisacion grandi cu diferente sucursal 
den diferente pais 
den Reino. 

Diferente compania renobra y di tur size na Corsou, St. Maarten y 
islanan BES ta uza Celery, manera Nagico Insurance, HBN Law, Bay 
West y Centrale Hypotheekbank. 

Pasobra bo ta paga pa cada payroll y jaaropgave procesa, nunca bo ta 
paga di mas, p. e. pa un servicio cu bo no ta uza. Cu Celery bo compania 
ta spaar placa. 

Tur payroll ta wordo calcula automaticamente segun e ultimo leynan 
fiscal y social. 

Y pasobra Celery su tarifanan ta na dollar, ta facil pa paga online via 
credit card. 

Celery tambe tey pa companianan di tur grandura, pero tambe pa 
companianan cu ta haci administracion di payroll pa clientenan. 


Celery te hasta ta duna e oportunidad di procesa payroll di diferente 
compania bou di un account, na unda por switch den e mesun web-app 
na un manera facil, lihe y sigur di compania pa compania. Y si tin algun 
pregunta, e supportdesk di Celery semper t’ey pa yuda. 

Celery lo bay wordo introduci riba mercado di Aruba durante e proximo 
edicion di 

ATECH Conference, cu ta bay tuma lugar riba 15,16yl7di september. 
Si bo kier purba Celery pa bo mes, sign up pa un free trial di un luna. Si 
despues bo dicidi pa haci e switch y revoluciona bo payroll cu Celery, 
nos team di experto ta yudabo stap over sin 

dolor di cabes. Check pa mas informacion riba www.celerypayroll.com. 





X JonnOM '' O Aecount ¥ Mflo ' 

Bon Bini N.V. 






OaiNjoflrfl Oocunwnts 

ProoaH Envloyv RHcrts 

Aód 




Royendgel Brown 



C.M-cnYTO 

Penonal ✓ ron 

Roy6nfl9M Qrawn 

igooa 12.1 

Employer 

AdNe 

Standard 

✓ ffll! 

Add«mployM 

16Aflr4l9S8 


454340 


HaflcMSno«2 

OrantMtad 

Aruba 

.297 5707646 


06-S4IM 

Cal AoeM 

0eA(3rU2O07 






Salary aCGmwup /tM 

Taxes 


✓ fo« 

AWQ I.OOaoOpermonfli 


10.5% 


MonttHywaow 


6.9% 


5 


Apptod 


0 


T*x lt«ns 




Notappiad 




Appiwd 






















AWEMainta Diahuebs, 15 September 2016 


37 



Evelyn Wever-Lroes: 

MEP a pidi reunion publico pa cuestiona Minister Dowers 

Aruba ta den crisis di insiguridad! 


“ARUBA ta den crisis, nos no por mas. Nos pueblo ta sclama! Pero pa 
Minister di Husticia Arthur Dowers tur cos ta normal. Minister Dow- 
ers den Parlamento ningun momento a mustra cu e ta preocupa of 
ta convivi cu comunidad den e momento di crisis aki”, segun Evelyn 
Wever-Croes. 

“El a tira culpa riba su coleganan y ningun momento a admiti cu su vi- 
sion - si acaso e tin un - a faya! Minister Hooijboer tin culpa cu muchanan 
no ta caba scol. 

Minister Otmar Oduber tin culpa pa trece turistanan problematico 
Aruba. 

Minister Bermudez tin culpa, pasobra e no ta duna e Minister placa. 
P’esey nos ta lamenta cu nos no tin un reunion publico pa cuestiona e 
Minister na miho forma”, lider di MEP a bisa. 

Reunion publico 

“E motibo pakico nos kier un ‘openbare vergadering’ ta pa por presenta 
mocion. 

Pueblo ta spera cu Parlamento ta bay tuma accion. Accion bo por tuma 
solamente den un ‘openbare vergadering’”, segun Wever-Croes. 

10 miyon florin 

“Minister Dowers a laga sa cu desde november 2015 el a manda un carta 
pa Minister Raad pa pidi 10 miyon florin mas pa combati criminalidad. 
Pero e no a haya oido te ainda. P’esey nos mester bay den un reunion 


publico pa nos traha un mocion y kita 10 miyon for di otro caminda pa 
duna Minister Dowers. 

P. e. di Minister Otmar Oduber cu tin miyones di reserva. Of di Minis- 
ter Eman cu tin miyones pa biahamento y fiestamento. Esey ta algo cu 
Parlamento por haci facilmente pero no den ‘bijeenkomst’, pero den 
‘openbare vergadering’”, Wever-Croes a splica. 

Mocion di desconflansa 

“Den Comunidad tin hopi vos ta lanta pa Aruba haya un Minister di 
Husticia nobo. 

E Minister aki a crea e ambiente IDEAL pa criminalnan. E Minister aki 
a faya dor di ignora critica y conseho di otronan. 

El a faya di resolve e escases di Polis cu nos tin. El a faya den convense 
Gobierno cu un plan pa e haya fondo. 

Aki nos ta papia di fayo den liderasgo, boluntad y capacidad. P’e mo- 
tibonan valido aki, Minister Arthur Dowers mester tene honor na su 
mes y tuma su retiro. 

Si e no haci’e, Parlamento por haci’e p’e den un mocion di desconfiansa. 
Esaki por solamente den un ‘openbare vergadering’. 

Nos ta spera cu Presidente di Parlamento yama e reunion publico cu 
nos a pidi awe mes. 

Ta asina so nos ta manda un señal cla pa criminalnan cu nos ta tuma 
control y nan no tin control mas”, lider di MEP, Evelyn Wever-Croes a 
termina bisando. 

Minister Otmar Oduber 


Aruba ta unico den Caribe cu a pone 
Happiness Index den maneho nacional 



DEN e discurso di Minister encarga cu Turismo, 
Transporte, Sector Primario y Cultura, el a elabora 
rib’e indice pa midi felicidad rib’e isla. Algo cu a 
motiva e organisacion di e conferencia aki, Happi- 
ness 360. 


“Nos capital humano a y ainda ta un componente 
importante di nos exito. Nos mester reconoce cu 
nos ta crea e condicion pa felicidad y bienestar 
pa e individuo y comunidad. 

Nos residentenan, forsa laboral y famia lo ta 
mucho mas balansa. Mi ta kere cu nos tur ta di 
acuerdo cu ta importante pa midi e exito di un 
pais mas leu cu su indicadornan economico y pa 
haci bienestar y felicidad un parti integral di nos 
dialogo nacional. 


j Lideman mundial manera Robert Kennedy na 1968 
den forma elocuente a trece dilanti e idea di un 
manera mas amplio pa midi exito di un pais mas leu 
cu indicadoman economico”, Minister Oduber a bisa. 


Unico den Caribe 
“Como e unico isla den 
Caribe cu ta midi e Hap- 
piness Index, Aruba ta 
encurasha nacionnan 
di tur tamaño pa sigui y 
brasa e medida di exito 
aki. Tambe ta encura- 
sha e prestigioso World 
Ranking Reports pa 
incorpora “small island 



development states” manera nos One Happy Island, 
den nan estudionan”, Mnister Oduber a continua 
bisando. 

“Mi ta extremadamente honra pa reconoce e pres- 
encia di Gross National Happiness Commission di 
Bhutan, representa pa sr. Norbu Wangchuck. Tabata 
rey di Bhutan cu na 1972 a introduci e filosofia di 
Gross National Happiness di su pais. Un bon ehempel 
pa mundo”, ta locual e Minister di Turismo a bisa. 

Minister Oduber a sigui bisa cu despues di su regreso 
di e conferencia UNWTO e prome paso cu el a tuma 
tabata pa inclui e Happiness Index den e maneho 
nacional di Gobierno entrante 2016. 

“Esaki ta un paso grandi, mi no sa di ningun otro isla 
den Caribe cu a inclui ‘happiness’ den nan maneho 
nacional. Dor di inclui Happiness den nos agenda 
nacional, nos ta pone tambe un responsabilidad 
grandi riba Gobierno y sector priva pa para tras di 
nan palabra”. 

“Pa kick-off e maneho y duna bida na e Happiness 
Movement, a organisa e Happiness 360 Conference. 
E titulo ta bisa tur cos: felicidad den tur aspecto, pa 
nos forsa laboral, pa nos comunidad y pa nos bishi- 
tantenan. 

A pesar cu Aruba ta score bon pa loke ta satisfaccion 
general di nos bishitantenan, no por bira comodo. E 
viaheronan di awendia ta hopi mas exigente y como 
Aruba nos kier sigui lucha pa consenti nos bishitan- 
tenan”, Minister Oduber a conclui. 

Dangui Oduber (MEP): 

Prome Minister Mike Eman mester asumi su responsabilidacl! 


“NOS pais ta den problemanan hopi serio. E explosion social cu a 
wordo causa pa Gabinete Mike Eman 1 y 2 ta wordo sinti den tur skina 
na Aruba. E problemanan di nos pais ta grave y esaki a conduci na un 
aumento drastico di criminalidad. 

E Gobierno aki no di awor sino for di comienso no por a fiha kico ta 
prioridad den gobernacion. Prioridad nunca por tabata bin cu 4 tram 
cu a costa nos pais mas cu 30 miyon florin y awe mas bien a mata Caya 
Betico Croes, pasobra e tram a impedi circulacion di trafico”, segun 
Dangui Oduber. 

“Nos pais na e momentonan aki ta wordo sacudi pa un ola di criminali- 
dad, un ola di atraco y hasta un ola di asesinato. 

Minister di Husticia Dowers a bisa den Parlamento cu e mester minimal 
10 miyn florin extra pa combati criminalidad, pero en realidad e mester 
50 miyon florin extra. 

Loke nos no por compronde di e ponencia aki ta e hecho cu e tambe 
ta forma parti di Gabinete Mike Eman 2 y mi ta asumi e ta tambe den 
e conseho di Minister. 

Con por ta posibel cu no tin placa pa atende cu crimnalidad y di otro 
banda proyectonan manera Green Corridor y Watty Vos Boulevard ta 
sigui normal y ta proyectonan cu ta costa nos pueblo casi 700 miyon 
florin”, Dangui Oduber a bisa. 

“Prioridad awor aki ta pa garantisa nos pueblo seguridad. No por t’asina 
cu ciudadanonan ta sera porta di nan cas 7 or di anochi y ta biba den 
angustia y miedo. No por ta asina cu un Gobierno ta inverti 700 miyon 
florin den infrastructura y no tin placa pa enseñansa, no tin placa pa 
construi scolnan, no tin placa pa combati criminalidad. 

E ta imcomprendibel y absurdo con un Minister Presidente ta hiba un 
maneho asina. Mike Eman como Prome Minister di e pais aki ta esun 
responsabel y esun culpabel pa e decadencia y deterorio di nos pais. 

E ta esun cu ta scoge pa inverti placa di pueblo den prioridadnan robes. 
E ta esun responsabel pa e inseguridad cu ta reina den pueblo awor 
aki”, Dangui Oduber a sigui splica. 

“Como Prome Minister e mester por fiha prioridad pa su Gobierno y 
esaki no a wordo haci. E problema di criminalidad ta touch nos tur cu 
ta hiba rib’e pais aki. Criminalidad no tin color politico y nos mester 


atende cu esaki awor. 

Prome Minister mester asumi su responsabilidad y stop di sconde pa 
pueblo. 

Duna pueblo cara, duna pueblo splicacionan, atende cu e problemanan 
di pais Aruba y stop di core pa bo responsabilidad. 

Un Prome Minister cu ta core pa su responsabilidad y no por atende 
cu problemanan di pais no por ta digno di confiansa di nos pueblo!”, 
Dangui Oduber a termina bisando. 



Pa otro aña lo tin mas empleo y cifranan di desempleo lo sigui baha 

Compara cu varios aña atrás, segun Gobernador Refunjol 


DEN cooperacion estrecho cu sector empresarial y gremionan pa 
aumenta e participacion di mas ciudadano den nos mercado laboral. 
E perspectivanan pa mas empleo den nos pais ta hopi positivo pa 2017. 

Ta calcula cu e cifra di desempleo lo baha significantemente compara 
cu e cifranan di algun aña atrás, segun Gobernadore Freddy Refunjol 
den su discurso na apertura di Aña Parlamentario. 

“E hecho cu nos a logra e reapertura di un industria historicamente 


importante pa nos economia, ta duna nos mas motivacion pa sigui 
inverti den calidad di nos industria turistico, den e actividadnan dirigi 
na promove un economia di conocemento a base di tecnologianan 
limpi, como tambe den sector primario introduciendo incentivonan 
fiscal, como tambe aplicacion di inovacion, eficiencia y tecnicanan 
sostenible den agricultura, cria y pesca.Banda di e refineria, lo desa- 
roya actividadnan paralelo n’e industria primario aki cu lo contribui 
na fortalece e posicion di Aruba como un centro di conocemento y un 
brug pa negoshi entre ambos continente”. 

Minister Arthur Dowers: 

Tragedia di 9/11 a cambia e forma con nos ta mira mundo 


MINISTER di Husticia mr. drs. Arthur Dowers a compaña colonia 
Mericano diadomingo ultimo den e ceremonia pa recorda 15 aniversa- 
rio di e atake terorista na New York, unda cu miles di persona a perde 
nan bida. 

E tabata un ceremonia specialmente pa honra e sobrevivientenan, bol- 
untarionan y Bomberonan kendenan tabata e heroenan den e tragedia 
aki cu a cambia bida di practicamente tur ciudadano na mundo. 
Manera a wordo bisa den un di e discurso, e tragedia aki ta e motibo 
cu awendia pasaheronan mester kita nan sapato pa control na aero- 
puertonan di mundo. 

E mandatario a cuminsa pa pidi aplauso pa Cliff Faltman, kende ta e 
cerebro tras di organisacion di e evento aki cu a tuma luga na e Monu- 
mento di Anne Frank riba Parke Wilhelmina. Sigur niun hende na 
mundo por lubida e fecha di 11 di september, 2001. 

“Ami ta corda unda mi tabata para riba 11 di september 2001. Cu 
excepcion di esnan di 15 aña of menos, no tin hende cu no ta corda e 
fecha aki. E tabata un momento den historia cu realmente a cambia e 
forma cu nos ta mira mundo moderno, y el a cambia hopi no solamente 


den siguridad, pero tambe na control na frontera”, e Minister encarga 
cu Husticia a duna di conoce. 

Minister Dowers a señala den forma diario hopi organisacion ta ocupa 
nan mes pa mantene tur hende na mundo sigur, un tarea dificil. Pero 
tambe como Minister di Husticia, el a bisa, encarga cu Bombero y Polis, 
ta mantene un forma di cooperacion cu organisacionnan rond mundo 
y ta consciente di con dificil e tarea di siguridad a bira despues di 9/11. 

“Loke a pasa riba 9/11 a trece hopi tristesa na mundo, especialmente 
na Merca. Pero tambe el a trece cos bon tambe. El a trece hendenan 
bon hunto y a uni entidadnan pa yuda haci e mundo aki uno mas miho 
ysigur. 

Mi ta kere cu nos tin un chief cu cada ciudadano por bay cas mainta y 
bolbe bek sigur anochi. 

Nos ta spera cu tur hende cu a wordo afecta dor di 9/11 ta consciente 
cu rond mundo tin hopi hende cu amor y pensamento rib’e victimanan 
y nan famia. Nos ta kere cu esaki ta inspiracion pa esnan cu mester 
sigui den e ramo aki y esnan cu ta bini den futuro pa sigui haci loke e 
heroenan a haci rib’e fecha di 9/11”, Minister Dowers a duna di conoce 
y a pidi un aplauso tambe pa e Bombero- y Polisnan di Aruba. 

